Kelted - Wikipedia\nAr Gelted zo anezho un tolpad pobloù eus ar C'hentistor, bet o kantren e-kreiz Azia da gentañ, hag aet da aloubiñ an darn vuiañ eus Europa diwezhatoc'h.\nAnavezet eo o sevenadur diwar kavadennoù an hendraourien, pe an arkeologiezh, hag un nebeud testennoù skrivet diwar o fenn. Savet eo bet ar skridoù-se gant tud ha ne oant ket Kelted peurvuiañ, nemet ar re savet e Bro-Iwerzhon e deroù ar Grennamzer, setu perak ez eo aet da get roudoù o stuzeghezhioù hag o c'hredennoù dindan pouez brasoc'h-brasañ ar gristeniezh.\nN'eus ket kalz a destennoù e yezhoù keltiek a veze implijet en Henamzer pa ne grede ket ar Gelted kozh skrivañ ar pezh a gredent hag ar pezh a ouient evit abegoù relijiel marteze. Chomet eo ar yezhoù keltiek implijet hiziv ha meur a roud eus o bezioù hag o savadurioù (savadurioù-difenn, roudoù o atantoù hag o zemploù).\n1 Orin an anvadur\n2 Istor ar Gelted\n2.1 Mammennoù kentistorel\n2.2 Mammennoù istorel\n3 Kelted ar c’hevandir\n3.3 Alpoù ha traoñienn ar Po\n3.4 Ar Gelted er Balkanioù\n4 Avielañ Iwerzhon\n7 Deiziataer relijiel\n8 Doueed ha kredennoù\n8.1 Gwelet ivez\n8.4 Liammoù diavaez\nOrin an anvadurAozañ\nAddisplegoù war Brezel Galia gant Kaezar (embannadur 1783)\nN'anavezer ket an anv a rae ar Gelted anezho o-unan hag eo bet degaset ar gerioù Keltoï (gresianeg) ha lingua celta (yezh keltiek) gant tud ar sevenadurioù all (Gresianed ha Romaned).\nGallia est omnis divisa in partes tres, quarum unam incolunt Belgae, aliam Aquitani, tertiam qui ipsorum lingua Celtae, nostra Galli appellantur.|Julius Kaezar en e levr De Bello Gallico. Tri rann a ya d'ober Galia, ar Belgiz o chom e unan anezhi, an Akwitaniz en eil hag en trede rann ar re a ra dioute o-unan er yezh keltiek ar C'halianed.\nKinniget ez eus bet meur a c'herdarzh evit ar ger "kelt" :\nar wrizienn indezeuropek "*kel pe *kol «trevadenn(er)»\nar wrizienn indezeuropek *keleto «herr» pa veze kustum ar Gelted da zilec'hiañ buan war varc'h\nar wrizienn henvrezhonek "*kaled" (kalet e brezhoneg hiziv) a gaver ivez e-barzh anv pobl ar "Caledonii" (en Henamzer e Bro-Skos). Marteze ne oa ket bet miret ar stumm kal gant ar C'hresianed p'o doa ur ger re dost dezhañ (kala = kened).\nLod o deus soñjet e oa keltoï da vezañ tostaet ouzh ar ger germanek "hahlen" (kuzh), met diaes eo kompren peseurt liamm a zo etre ar yezhoù germanek hag ar yezhoù keltiek, nemet o orin indezeuropek. Tostaet eo bet ar Geltoï, ar C'halated (ur meuriad kelt aet da Azia-Vihannañ) hag ar C'halli (Galianed), met n'eo ket sur evit tud a gred e teu Galated ha Galli eus ar ger keltiek ha germanek a dalvez evit estrañjour pe alouber.\nEvit ar yezhoù keltiek, sell ouzh pajenn ar yezhoù keltiek.\nIstor ar GeltedAozañ\nPennad pennañ: Oadvezh an Houarn en Europa\nKartenn Sevenadur Hallstatt\nE diskiblezhioù akademiek a bep seurt e vez sellet ouzh ar Gelted evel un anadenn eus Oadvezh an Houarn e Kreiz Europa, dre ar sevenadurioù Hallstatt ha hini La Tène. Rouez eo ar c’havadelloù arkeologoel a-fet ar sevenadur Hallstatt ha hini La Tène el ledenez iberek, ha dre-se ne n’eus ket trawalc’h a brouennoù evit lavaret e oa bet ur senario sevenadurel heñvel ouzh hini Kreiz Europa. Ken diaes eo ober ul liamm etre orin al ledenez kelt ha sevenadur ar parkadoù jarligoù kañv kent. Dre-se e soñjer abaoe nebeut amzer e oa bet ur seulad kentistorel hag un argerzh sevenadur a oa bet an deroù anezhañ en Oadvezh an Arem Sevenadur kloc'hheñvel.\nSevenadur Oadvezh an Houarn Hallstatt (war-dro 800 kent J.-K.) ha hini La Tène (war-dro 500-50 kent) zo liammet peurliesañ ouzh ar C’hentistor hag ar Sevenadur keltiek..\nAet e oa ar Sevenadur La Tène war-raok hag e barr e bleuñv e oa bet e-pad Eil Oadvezh an Houarn (adalek 450 goude J.-K. betek aloubadenn ar Romaned er c’hantved kentañ goude J.-K.) e reter Frañs, e Suis, en Aostria, e mervent Alamagn, e Republik Tchekia, e Slovakia hag en Hungaria. Aet e oa war-raok er-maez eus ar sevenadur Hallstatt hep ma vije un torr er sevenadur, dindan levezon vras ar sevenadur gresian, ha goude gant sevenadur an Etrusked. Cheñchet e oa bet diazezadurioù kreizennoù zo er 4e kantved.\nSevenadur La Tène ar C’hornôg a glot gant Galia Geltiek istorel. Ma talvez an dra-se e oa lakaet holl ar sevenadur La Tène war anv ur bobl gelt unvan ez eo diaes da briziañ; henoniourien o devez kendastumet meur a wech ne oa ket ar yezh, ar sevenadur danvezel hag ar c’henezeladur politikel o ren keñver-ha-keñver dre ret. Stadañ a ra Frey an dra-se er 5vet kantved, “Ne oa ket heñvel al lidoù kañv er bed keltiek; strolladoù lec’hiet o doa o c’hredenn dezho o-unan ha dre-se o doa bet ivez eztaoladennoù arzel disheñvel”. Neuze, tra ma klot sur a-walc’h ar sevenadur La Tène gant Galia, e c’hall bezañ dleet an artefaktoù La Tène d’an darempredoù sevenadurel ha ne lavar ket e veze bepred bezant ar geltiegerien.\nSevenadurioù Hallstatt & La Tene\nEmbann a reas Polybius un istor eus Roma war-dro 150 kent J.K., m’en doa deskrivet Galia hag Italia hag ar brezelioù a oa etrezo ha Roma. Lavarout a reas Pausanias “en eil kantved kent J.-K. e veve ar C’halianed, a veze anvet ar Gelted da gentañ, er ur vro er penn bellañ eus Europa war aod ur mor divent.” Deskrivañ a reas Posidonius Su Galia war-dro 100 kent J.-K. Kollet e oa bet e labour, koulskoude, daoust ma oa bet implijet diwezhatoc’h gant skrivagnerien evel Strabo. El levr diwezhañ, bet skrivet er 1añ kantved goude J.-K., e komzer eus Breizh-Veur ha Galia, koulz hag Hispania, Italia ha Galatia. Skrivañ a reas Kaezar diwar-benn Brezelioù Galia (Commentarii de Bello Gallico) e 58-51 kent J.-K. Diodorus Siculus a skrivas diwar-benn ar Gelted eus Galia ha Breizh-Veur en en unan al levrioù Istor bet skrivet gantañ.\nKelted ar c’hevandirAozañ\nGalia war-dro 54 kent J.-K.\nPennad pennañ: Galia\nE deroù istor Europa e veve ar Gelted neuze en tiriad a anver Frañs hiziv hag a veze graet Galia anezhi d’ar mare-se gant ar Romaned. Tiriad ar pobloù a c’hoarveze, war a seblant, eus an Izelvroioù, an Alpoù hag ar rannvro a anver Norzh Italia hiziv. Diskennidi ar pobloù-se a oa bet deskrivet gant Julius Kaezar en e levr "Brezelioù Galia. Reter Galia a oa kalon ar sevenadur kornôgel la Tène. En eil Oadvezh an Houarn e oa heñvel an aozadur sokial ouzh hini ar Romaned, gant kerioù bras. Adalek an 3e kantved kent J.-K. o doa ar C'halianed degemeret ar moneiz, koulz hag ar skridoù gant lizherennoù gresian a veze anavezet e Su Galia abaoe an eil kantved.\nMarc'hadourien c'hresian o doa diazezet Marsilha war-dro 600 kent J.-K., evit eskemmañ gant Traoñienn ar Ron, met nebeut amzer goude 500 goude J.-K. e oa bet direizhet ar c’henwerzh ha lakaet da dreiñ dreist an Alpoù war-du traoñienn ar Po en Italia. En em gavout a reas ar Romaned e traoñienn ar Ron en eil kantved goude J.-K. ha kavet o doa ur C’halia ma veze komzet keltieg dreist-holl. Ezhomm he doa Roma da astenn ar c’hehentiñ gant he froviñsoù iberek ha trec'h e oa bet war ar bobl Saluvii goude bezañ brezelet ganto en Entremont e 124-123 kent J.-K. Tamm-ha-tamm e kontrollas ar Romaned an astenn, hag ar Broviñs roman a voe krouet a-hed a-hed aod kreizdouarel. Anavezet e oa ar peurrest evel Galia.\nE 58 kent J.-K. o doa divizet ar bobl Helveteii envroañ war-du ar c’hornôg met rediet e oant bet gant Julius Kaezar da vont war o giz. Neuze en doa brezelet gant meuriadoù a bep seurt e Galia ha war-dro 55 kent J.-K. e oa bet aloubet an darn-vrasañ eus Galia. E 52 kent J.-K. en em savas Verkingetorix a-enep aloubadenn ar Romaned met trec’h a oa bet warno pa oant bet o lakaat ar seziz war Alezia ha kodianet o doa gantañ.\nDa-heul Brezelioù Galia 58-51 kent J.-K. ez ae Keltia d’ober al lodenn vrasañ eus ar C’halia Roman. Diskouez a ra an lec’hanvioù dielfennet e vez graet gant ar c’heltieg e reter ar Garona hag e su ar Saena hag ar Marne.\nTakadoù ar yezhoù pennañ en Iberia. E glas emañ ar yezhoù keltiek, war-dro 300 kent J.-K.\nPennad pennañ: Keltiberianed\nBetek dibenn an 19vet kantved e veze anavezet ar Gelted eus al ledenez iberek gant ar ouizien evel ur sevenadur danvezel a denn d’ar sevenadurioù Hallstatt ha La Tène. Ne oa ket nemeur a bobloù kelt en Iberia, hervez ar pezh a ouzer diwar-benn Oadvezh an Houarn en 19vet kantved ha n'eus ket eus ur senario sevenadurel ken aes da sevel ha hini Kreiz Europa. Soñjal a reer e oa eus tri seurt Kelted en Iberia : Ar Geltiberianed er menezioù e-kreiz al Ledenez Iberek, ar Celtici er mervent, hag ar Gelted er gwalarn.\nAr ouizien a vremañ, koulskoude, o deus prouet splann e oa eus ar Gelted en Iberia ha levezon vras o doa bet ar re-se enni, dreist-holl e rannvroioù ar c’hornôg hag an norzh. Rannet eo bet Ar Gelted en Iberia e daou strollad henoniel ha sevenadurel, ha pa ne vefe ket gwall splann an doare da vezañ rannet anezho evel-se : *ur strollad a veve a-hed aodoù Galizia hag a-hed aodoù atlantel Iberia. Bevañ a raent e Lusitania (e Portugal) hag er rannvro geltiek, a veze anvet Celticia gant Strabo, a oa e mervent al ledenez iberek, en ur gontañ e-barzh an Algarve, ma veve ar pobloù Celtici, Vettones ha Vacceani (eus gwalarn kreiz Spagn) hag ar pobloù Gallaecia, Astures ha Cantabrian eus sevenadur ar C’hastelloù, e norzh hag e gwalarn Spagn ha Portugal.\nStrollad ar Geltiberianed eus kreiz Spagn ha traoñienn uhelañ an Ebre. Eus an tiriadoù zo e Frañs hiziv an deiz e oa deuet ar bobl-se da annezañ Iberia, e-touez ar pobloù iberek a oa enni dija.\nDre studiañ orin ar Geltiberianed e c’hallfec’h intent gwelloc’h an argerzh annezañ ar Gelted er peurrest eus al ledenez. N'eo ket an argerzh annezañ mervent al ledenez gant ar ar bobl Keltoi, koulskoude, un dra aes da gompren. Studiadennoù zo bet graet nevez zo war ar pobloù Callaici ha Bracari e gwalarn Portugal ha doareoù nevez da gompren ar sevenadur keltiek (yezh, arz ha relijion) zo bremañ e gwalarn Iberia.\nAlpoù ha traoñienn ar PoAozañ\nE-pad pell amzer e ouiemp e oa bet un takad keltiek (Lepontic, a oa anvet Keltia Cisalpina, e norzh Italia. Enskrivadurioù eus ar 6vet kantved kent J.-K., evit gwir, a oa bet kavet ennañ.\nAl lec'hiad Golasecca, m’en em daol ar stêr Ticino eus al Lenn Maggiore, a oa ul lec'h a-feson evit ober eskemmoù en diabell, ma oa ar C'holasccanied hanterourien etre an Etrusked hag ar sevenadur Halstaat eus Aostria. Kementadoù bras a holen a veze eskemmet etrezo.\nSaviad arsevenadur Golasecca war-du su ar sevenadur Hallstatt.\nE 391 kent J.-K. e oa tremenet ar Gelted, o doa o ziez-annez en tu all d’an Alpoù, dre an odeoù gant o holl nerzhioù hag aloubet o doa an tiriad etre an Appenninoù hag an Alpoù, hervez Diodorus Siculus, traoñienn ar Po hag ar peurrest eus norzh Italia (Gallia Cisalpina), ma oa keltiegerien o chom. Milano a oa bet diazezet gant ar re-se. Diwezhatoc’h e oa bet trec’het al lu roman e-pad emgann Allia ha drastet e oa bet Roma gant ar Senoned e 390 kent J.-K.\nE-pad emgann Telamon e 225 kent J.-K. e oa chomet stanket un arme bras a Gelted etre daou nerzh lu Romaned ha trec’h a oant bet warnañ.\nTrec’h e oa bet ar Romaned war ar Samnited, ar Gelted hag an Etrusked, a oa kevredet an eil re gant ar re all, e-pad trede brezel ar Samnited hag adalek ar mare-se ne veze ket mui ar Gelted mestr war en Europa ar c’hevandir, met ne oa nemet e 192 kent J.-K. e krogas al luioù roman da aloubiñ rouantelezhioù diwezhañ dizalc’h ar Gelted en Italia.\nEn em ziazezet e oa ar Gelted muioc'h er su d'ar Po evel ma c'haller gwelet war meur a gartenn. Dismantroù e Doccia, ur gêr e proviñs Emilia-Romagna, a ginnig tiez e-ratre-vat savet gant ar Gelted adalek ar 4e kantved kent J.-K.\nAr Gelted er BalkanioùAozañ\nMeuriadoù kelt e gevred Europa, Illyria ha Pannonia, war-dro ar Iañ kantved kent JK (e glas).\nEn em ledañ a reas ar Gelted ivez war ribloù an Danav hag e adstêrioù. Ar Scordisci, unan eus ar meuriadoù levezonus, o doa diazezet o c'hêr-benn e Singidunum (Beograd (Serbia) hiziv an deiz) en III kantved kent J.K. Diskouez a ra an torgennoù mogeriet hag ar beredoù niverus e oa stank an dud o chom e Tisza, traoñienn Vojvodina hiziv an deiz, Hungaria hag en Ukraina. An Daked o doa miret outo, koulskoude, d’en em ledañ e Roumania.\nEn em ziazezañ a reas ar Gelted pelloc'h er su e Trakia (Bulgaria), a oa bet renet ganto e-pad ouzhpenn ur c’hantved, hag en Anatolia, ma oant en em ziazezet evel ar C’halated. Petra bennak ma oant pell diouzh ar peurrest eus ar bed keltiek o doa kendalc'het ar C'halated d’ober gant o yezh keltiek e-pad seizh kant vloaz da nebeutañ. Sant Jerom, a oa bet o weladenniñ Ancyra (Ankara hiziv an deiz) e 373 goude J.-K., en doa keñveriet o yezh gant hini an Treveri e norzh Galia.\nAr meuriad Booi en deus roet e anv da Vohemia, Bologna hag ivez da Vavaria marteze. Artefaktoù keltiek ha beredoù zo bet dizoloet pelloc’h er reter, er broioù a anver Polonia ha Slovakia bremañ. Ur pezh moneiz keltiek (Biateg) eus Bratislava zo diskouezet war ur pezh moneiz slovak 5 kurunenn hiziv an deiz.\nEvel ma ne c'haller ket prouiñ e oa bet aloubidigezhioù bras en un nebeud takadoù all d'ar mare-se e soñj ur skol a-vremañ e oa en em astennet ar yezh hag ar sevenadur keltiek en takadoù-se dre zaremprediñ kentoc’h. Testeniekaet eo aloubidigezhioù Italia hag ar Balkanioù (Gres ha kornôg Anatolia) gant ar Gelted en Istor gresian ha latin.\nNiverus e oa ar Gelted e gourc'hemenn roueed Egipt. Miliadoù anezho a veze implijet e 283-246 kent J.-K. ha servijout a raent atav war-dro 186 kent J.-K. Klasket o doa diskar Plotemee II..\nEn Iwerzhon e padas pell a-walc'h ar sevenadur keltiek dre ma oa un enezenn eus Iwerzhon. N’o doa ket treizhet al legionoù roman Mor Iwerzhon hag e-se n’o doa ket drastet sevenadur ar vro gant o hini, ha pa veze darempredoù etre ar Ouezeled hag an Impalaeriezh roman adalek ar 1añ kantved kent J.-K.\nPa voe gounezet ar pobloù kelt d’ar feiz kristen, ar re a rae ar vegenn anezho da gentañ, ez antreas Iwerzhon er Grennamzer europat. Cheñchet o doa relijion met n’o doa ket cheñchet o renkadoù belegel : kouezhañ a reas an drouizelezh en he foull met an drouized a voe kristenaet da gentañ ha dont a rejont da vezañ beleien an iliz nevez. Gant an deskadurezhioù nevez degaset d'ar seulad kelt e voe krouet ar pezh a anver ar gristenelezh keltiek.\nN’anavezer ket penaos e oa bet avielet ar vro hag ar mammennoù zo en hon c'herz zo buhezioù ar sent dreist-holl. E 431 e kasas ar pab Celestin 1añ ur Galian, a oa Palladius e anv, da avielañ ar « Skoted ». E 452 ez eo ar Brezhon-ha-Roman Maewyn Succat, lesanvet sant Padrig, a zouaras en enezenn. Hañvalout a ra e oa bet an hini kentañ o kas da benn e gefridi e Leinster hag an eil en Ulster hag e Connacht. Brudet eo Padrig rak skarzhet en dije an naeron kuit eus an enezenn ha displeget en doa kevrin an Dreinded santel war-bouez ur velchonenn deir.\nDre ma oa ar gevredigezh keltiek ur seurt doueriegezh ne c'hallas lakaat ar pobloù kelt da dreiñ d'ar feiz kristen hep kregiñ gant ar c'hlas belegek ha « diskouezet » en dije Padrig d’an drouized e oa kreñvoc’h e vre eget o re dezho-int. Ma chom roudoù zo eus an hengoun keltiek e ranko Iwerzhon talañ ouzh ur sevenadur all, hini ar Vikinged, e dibenn an VIIIvet kantved.\nKadour en e zav, gant Glauberg, Alamagn\nN’o doa ket ar Gelted lezet war o lerc'h kalz a roudoù skrivet diwar-benn o sevenadur. Anavezout a reomp anezhañ dreist-holl gant o arz, zo bet addizoloet en eil lodenn an XXvet kantved.\nArz ar Gelted zo liesseurt ha diouzh ar mareoù hag ar rannvroioù. Levezonet e oa bet ar Gelted gant pobloù eus an diavaez ivez : an Etrusked, ar C’hresianed...da gentañ, gant ar Romaned, ar C'hermaned da c'houde hag ivez gant ar Gristeniezh. Disheñvel e oa, koulskoude, diouzh un nebeud dezverkoù bras eus arz ar sevenadurioù all :\ntaolennet e veze an doueed, war a seblant, met ne oa ket nemeur a destenioù eus ar mare gal-ha-roman pe diaes eo anavezout anezho (unan eus ar mammennoù anavezetañ eo Podhouarn Gundstrup).\nseblantout a ra ivez ne veze ket graet kalz a zelwennoù maen gant ar Gelted, nemet an delv zo anezho en Hess pe e su Galia.\nUnan eus dezverkoù pennañ an arz kelt eo e veze graet kalz a dresoù a daolenne tud pe elfennoù eus an natur, evel ar gweadegoù, ha techet e vezent da ezteuler traoù difetis. En he bleuñvenn e oa ar c’hiz-se, a oa deuet eus ar sevenadur hallstat, pa voe graet enlivadurioù an dornskridoù keltiek eus Iwerzhon pe Skos d'ar mare ma oa bet troet pobloù d'ar feiz kristen war an enezenn. Levr Kells zo e-touez an dornskridoù-se (gwelet ivez manati Iona).\nan delv zo bet adkavet war bezioù zo a daolenn paotred en o sav, dezho kreskennoù a bep tu d'o fenn. Ouzhpenn ma taolennont kadourien e c’hallfe bezañ drouized anezho ivez. Gant ar re-mañ e veze touzet o fenn a-us d’o zal ha lezet e veze ganto o blev da greskiñ a bep tu ha plezhennoù a veze graet ganto. Ar c’hreskennoù-se a vije, a-hervez, un doare eeun da daolenniñ ar plezhennoù blev-se savet a bep tu d’o fenn.\nDaou zrouiz war izelvos Autun.\nA-raok ma voe aloubet Galia gant ar Romaned, ha, war a seblant, goude ma oa bet aloubet an inizi, e oa an drouiziezh perzh pennañ relijion ar Gelted kozh. Testeniekaet eo ar « gloer » zrouizel gant meur a aozer en Henamzer da vareoù disheñvel hag e lec'hioù disheñvel er bed keltiek. En Iwerzhon, hervez an hengoun, e soñjer e vije bet krouet an drouiziezh gant ar Bartholonien, hag a oa en em gavet en Iwerzhon e 312 goude J.-K. war-lerc’h al Liñvadenn. E Galia e soñjer e voe hollbouezus ar roll c’hoariet gant an drouized en emsavadeg -52 ha, goude e stourmoù ar C’halianed er c’hantved kentañ. Abalamour da unan eus ar stourmoù-se, bet danevellet gant Tacite en e “Istorioù”, e vije bet krog pennoù-bras Roma e 21 goude J.-K. da sevel a-enep an drouized c’halian.\nKarget e oa ar « gloer » zrouizel da blediñ gant al lidoù sakr ha sevenadurel : an drouized hepken o doa gwir da ginnig aberzhoù tud a-wechoù met dreit-holl aberzhoù loened pe aberzhoù arouezel (evel m'eo testeniekaet war taolennoù-gouestl e koad bet krouet en andon ar Saena). Abalamour ma veze kinniget aberzhoù tud, ouzhpenn se, e voe berzet ouzh an drouized seveniñ o relijion da vare an Impalaer Tiberius Caesar Augustus (pe Klaodius Iañ evit skrivagnerien zo).\nGwirioù brientek all o doa an drouized : an deskadurezh, an diplomatiezh, an istor, al lignezouriezh, al lec'hanvadurezh, ar vezegiezh hag an divinouriezh. Hanterourien etre an doueed hag an dud e oa an drouized, dre ma oa bras o anaoudegezh (Studioù a raent war-dro 20 vloaz, hervez Julius Kaezar) ha dre ma vezent mistri war ar strobinellerezh.\nAn drouiz a c'hoarie ivez roll ur c'huzulier politikel evit ar roue. Int o-daou a c'hallje bezañ un daouad hag ar roue a rene e vro dindan levezon an drouiz. An drouiz Diviciacos, kempred ad Marcus Tullius Cicero a oa bet an hini kentañ o soñjal aloubiñ Galia, a oa penn politikel an Haedui, war a seblant.\nTudenn greñvañ ar gevredigezh keltiek e oa an drouiz e pep keñver. Ministr an azeulerezh, prederour, mirour an Anaoudegezh hag ar Furnez, istorour, den a lezenn hag ivez kuzulier milourel ar roue ha klas ar gadourien war un dro e oa. Posupl eo e oa bet reoliet buhez-holl ar Gelted gant an drouized da vareoù zo.\nGallout a reer soñjal en doare-se o doe an drouized ur roll diazezer evit ar sevenadur keltiek a-bezh hag evit a sell ouzh holl reolennoù ar gevredigezh kelt.\nGouzout a ouzomp hep mont re don penaos e voe aozet klas ar veleien. Tri seurt « micherioù » relijiel a vez anavezet er bed keltiek :\nan drouiz, da lavaret eo pep ezel eus ar c'hlas belegek, a gase e gefridi e domanioù ar relijion, an aberzhañ, ar justis, an deskadurezh, ar varzhoniezh, an divinouriezh, h.a. ;\nar barzh a oa un arbennigour war ar varzhoniezh skrivet ha dre gomz. Kefridiet e veze da flemmañ, da pe da damall;\nan ovat zo un devinour. Plediñ a rae dresit-holl gant an azeulerezh, an divinouriezh hag ar vezegiezh. Ar maouezed a gemere perzh er gefridi-se a ziouganerezed.\nPeuzsur omp e oa eus un urzhaz drouizel e Galia ivez, hervez an testennoù latin zo chomet ha drezo e ouzer e veze aozet ur vodadeg bep bloaz gant an drouized (war dachenn an Carnutes (Latin Carnuti), e-kichen Chartres. Gouzout a reomp ganto ivez e oa ur "Grutater", da lavaret eo ur penndrouiz, en dije kemeret perzh da vat e politikerezh Galia. Ul liamm, war a seblant, e vije bet an drouizelezh, etre ar pobloù kelt.\nHervez mammennoù Iwerzhon e veze lusket ar bloavezh keltiek gant pevar gouel relijiel bras a oa ret. A bouez e oa daou anezho : « Samain » d’an 31 a viz Here pe d’ar 1añ a viz Du (diouzh hon deiziataer) ha “Belthaine d’an 30 a viz Ebrel pe d’ar 1añ a viz Mae. Ne oa ket ken pouezus an daou ouel all : « Imbolc » d’ar 1añ pe d’an 2 a viz C’hwevrer ha « Lugnasad d’ar 1añ a viz Eost. « Gwelet ar studiadenn gant Christian-Joseph Guyonvarc’h ha Françoise Le Roux, « Ar gouelioù keltiek », Ouest-France Université, dastumad « De mémoire d’homme : an Istor ».\nSamain, a veze lidet d’ar 1añ a viz Du eus hon deiziataer, a glot gant deroù ar bloaz ha gant hini ar c’houlzad du. Daou goulzad hepken a oa er bloavezh keltiek : ur c’houlzad du eus Samain da Veltaine, hag ur c’houlzad sklaer. Un tregont bloaz bennak a yae d’ober ar « c’hantvedoù ». Ur gouel tremen e oa ha padout a rae ur sizhunvezh, da lavaret eo e veze lidet tri devezh a-raok ha tri devezh goude. Deroù ar bloaz nevez ha dibenn ar bloaz kozh e oa war un dro. Lidoù a veze graet gant an drouized, bodadegoù, evadegoù ha banvezioù lidel. Dibar e oa dre ma oa digor war ar « Bed all », da lavaret eo ar Sidh gant Iwerzhoniz) ha gantañ e veze harpet an darempredoù etre an dud hag an doueed. E Galia e oa ivez eus ar gouel-se, anvet “Samonios” (ar ger a dalvez da envel ar miz a glot mui pe vui gant hor miz Du). Testeniekaet eo e deiziataer Coligny.\nImbolc, a veze lidet d’ar 1añ a viz C’hwevrer. N’ouzer ket gwall dra diwar e benn. Ur gouel glanañ ha lufrañ e vije, a-hervez.\nBeltaine, a veze lidet d’ar 1añ a viz Mae, a verke un torr er bloaz, da lavaret eo ez eus an tremen eus ar c’houlzad du d’ar c’houlzad sklaer, sklêrijennus. Degas a rae cheñchamantoù e buhez an dud peogwir ez adkroge an dud gant obererezhioù diouzh deiz : chaseal, brezeliñ, skrapadegoù, aloubadennoù gant ar vrezelerien, deroù labourioù an douaroù hag ar maezioù evit al labourerien-douar hag an desaverien loened.\nLugnasad, da lavaret eo « bodadeg Lug », a veze lidet d’ar 1añ a viz Eost da vare an eostadoù. Gouel ar roue e oa ha dreist-holl hini ar riegezh dre ma veze addasparzhet ar pinvidigezhioù. Un ehan e oa ivez evit ar soudarded. Ganto e veze lidet ar peoc’h, ar vignoniezh, ar builhentez ha berzh ar rouantelezh.\nGant deiziataer Coligny, ar vammenn bennañ zo en hor c’herz, e vez anavezet an deiziataer keltiek ganimp. Krouet e oa bet da vare ar C'halianed-ha-Romaned.\nDoueed ha kredennoùAozañ\nUnan eus ar poentoù an diaesañ da gompren eo speredelezh ar Gelted peogwir n’eus ket a vammennoù orin.\nAr Gelted o doa, a-hervez, a veze azeulet ganto mui pe vui kement a zoueed hag ar C’hresianed hag ar Romaned (tost pevar c’hant doue kelt zo bet kontet), met n’ouzer ket hag azeulet e oant er memes mod e pep lec’h er bed keltiek hag e oa ur framm hepken. Doueed pennañ ar C’halianed, hervez deskrivadurioù Julius Kaezar, koulskoude, a oa o anv heñvel ouzh anvioù an Doueed zo meneget e mojennoù iwerzhonat ar Grennamzer, hag ar memes kargoù o doa.\nAn aozerien latin ha gresian o doa meneget un nebeud doueed galian en o skridoù, hep lavaret perak o doa dibabet anezho : Epona, Taranis, Esus ha Lug a vez anavezet evel-se.\nDre al lec’hanvadurezh ez anavezomp un nebeud traoù diwar-benn kredennoù ar Geltde kozh. Soñjal a reomp evel-se e veze azeulet Lug war an uhelennoù. Al lec’hanv Da skouer, “Lugdunum”, deuet da vezañ Lyon hiziv an deiz, a dalvez kreñvlec’h pe meneg Lug.\nMunud eus unan panelloù diabarzh pod-houarn Gunestrup, Mirdi broadel Danmark, Kopenhagen\nSevel a ra kudennoù evit a sell lec’h an doueed kelt en arz. E-pad pell amzer e oa bet hollbouezus pod-houarn Gunderstrup, un pezh kavet en un taouarc’h en Danmark, dre ma sonjed gouzout hiroc’h diwar-benn doueed ar Gelted. Met hennezh, a oa bet kinklet warnañ un toullad mat a zoueed hag a laka war wel e-leizh a vojennoù a oa e boutin etre ar pobloù a oa o chom en Europa, hag a oa bet levezonet gant pobloù all estreget ar Gelted. Diskouez a ra, mod pe vod, un doue kornek a c’hallfe bezañ boutin gant un douee kelt ur penn-kirvi dezhañ, Cernunnos e anv, hag un doue gant ur rod heol, a c’hallfe bezañ Taranis.\nEvit a sell an delwennoù ez eus bet gwelet meur a wech dremmoù doueed daoubennek pe trifennek, a vefe boutin gant un Hermès. Posupl eo, mod pe vod, en doa al lusk triveder pouez e relijion ar Gelted kozh. Delwennoù “brezelerien en o c’hoazez”, bet krouet e kreisteiz Galia (Entremont, Roquepertuse), a laka gouizeien da dabutal diwar o fenn : diaes eo gouzout hag-eñ e voe taolennet doueed, brezelerion douelaet pe harozed gwarezus warno.\nKudennoù a sav ivez evit gouzout resis petra a oa bet taolennet gant hanterskeudennoù eus « Galia ar re vlevek ». Lod zo seblant warno bezañ lodenn grec’h ur wern dotemek, evel m’eo an hini e laton a voe dizoloet e Bouray-sur-Juine (Essonne) hag a daolenn un dudenn gant un torc’h ha pavioù ur penn-kirvi stilekaet, pe an hanterskeudenn a virer e mirdi Saint-Germain-en-Laye. Hemañ zo e maen-raz hag a daolenn un dudenn gant un torc’h hag ur pemoc’h-gouez.\nKrediñ a rae ar Gelted kozh e oa divarvel an eneoù ha gant-se e c’haller displegañ, hervez testenioù zo, perak e soñjer e vezent kadarn, kalonek ha dispont en emgannoù. Ne oa ket, evit gwir, eus ar marv. Er c’hontrol, ne oa ket anv eus an adenkorfañ en o relijion, ne oa ket gwir ar pezh a oa bet soñjet e-pad pell abalamour ma oa bet lennet fall skridoù zo. El levr « Les Druides -An Drouized- » (geriaoueg, pajenn 414, Christian-J. Guionvarc’h ha [[Françoise Le Roux) a ro dimp da c’houzout krak-ha-berr : « N’eus roud ebet eus an adenkorfañ en hengoun kelt, ne grede ket ar Gelted ennañ ».\nKrediñ a rae ar Gelted en ur bed all ivez. En hengoun iwerzhonat treuzkaset d’ar mare kristen, ar “Sidh” a dalveze ar “Bed all” keltiek. Er c’hornôg e oa, en tu all d’ar mor, en enezennoù hollgaer ; dindan vor, el lennoù hag er stêrioù. Eno e oa palezioù maen-strink brav-kaer dezho porzhioù kevrinus ; dindan an torgennoù hag ar runioù. Chomadenn an Tuatha Dé Danann e oa.\tAl lidoù, an aberzhoù tud, azeulerezh ar pennoù dibennet, pe c’hoazh an implij fonnus eus ar gwad el lec’hioù azeuliñ, a oa anezho elfennoù o doa maget ijin aozerien an Henamzer. Unan anezho, Pausanias, a skrive e veze debrerien-tud eus ar Gelted.\nJulius Kaezar a skrivas : “ Ar gelted a rae gant ministrerezh an drouized a-benn ober an aberzhoù tud-se. Soñjal a reont, evit gwir, n’eus nemet dre adprenañ buhez un den gant buhez un den all e c’haller habaskaat galloudegezh an doueed divarvel. Tud zo o deus jakoù uhel-mat o ment, a vez lakaet tud vev en o c’hrogen aozilh plezhet. Tan a veze lakaet er jakoù-se hag an dud gronnet gant ar flammoù, a varve ».\nHervez roudoù chomet war o lerc’h e ouzer e veze graet pleustradegoù taer ganto, hep ma ouifemp resis petra a veze graet ganto : azeulerezh ar pennoù en Entremont (Bouches-du-Rhône), a vez adkavet soñj anezho e kinkladur panelloù an ilizoù en Iwerzhon er Grennamzer, lidoù kriz e Ribemont-sur-Ancre, h.a.\nListenn ar pobloù kelt kozh\n↑  The Celts in Iberia:An Overview - Alberto J. Lorrio (Skol-veur Alicante) & Gonzalo Ruiz Zapatero ( Skol-Veur Complutense Madrid) - Journal of Interdisciplinary Celtic Studies, Volume 6: 167-254 The Celts in the Iberian Peninsula, February 1, 2005\n↑ F. Fleming, Heroes of the Dawn: Celtic Myth, 1996. p. 9 & 134.\n↑ *Otto Hermann Frey, "Un doare nevez da dostaat ouzh an arz keltiek abred". Setting the Glauberg finds in context of shifting iconography, Royal Irish Academy (2004)\npennadoù-skrid e brezhoneg\nTadhg O Droichead, "Orin ar ger kelt" in Al Liamm, niv. 250, Gwengolo-Here, 1998.\nIstor (traoù dre vras)\nPatrice Brun, Princes et princesses de la celtique, embannadurioù Errance, Pariz, 1987, (ISBN 2-903442-46-0)\nBarry Cunliffe, L'univers des Celtes, embannadurioù Inter-Livres, 1996, (ISBN 2909808114)\nVenceslas Kruta, Les Celtes, Histoire et dictionnaire, embannadurioù Robert Laffont, dastumad « Bouquins », Pariz, 2000, (ISBN 2-7028-6261-6)\nStephan Fichtl, La ville celtique, les oppida de 150 avant J.-C. à 15 après J.-C., embannadurioù Errance, Pariz, 2005, (ISBN 2-87772-307-0)\nChristian Y. M. Kerboul, Les royaumes brittoniques, kenembannet gant an embannadurioù Pontig/Coop Breizh, Saotron & Speied, (ISBN 2-9510310-3-3) ha (ISBN 2-84346-030-1)\nPhilippe Jouët (dir., avec Claudine Gauthier, François Labbé, Erwan Chartier, Dimitri Boekhorn...), Celtes et celtisme (Druides, Gaule, dieux, héros, éléments culturels, bestiaire, celtomanie...), Encyclopédie de la Bretagne, vol. 5, Pietraserena, Éditions Dumane, 2018 (ISBN 978-2-9159-4322-1)\nStephan Fichtl, Stephan Fichtl, Les peuples gaulois, III-I siècles av. J.-C., embannadurioù Errance, Pariz, 2004, (ISBN 2-87772-290-2)\nDominique Garcia, La Celtique metiterranéenne. Habitats et sociétés en Languedoc et en Provence. VIIIe-IIe siècles av. J.-C., embannadurioù Errance, Pariz, 2004, (ISBN 2877722864)\nDominique Garcia, Les Celtes de Gaule metiterranéenne, définition et caractérisation, embannadurioù Bibracte, 2006,,\nChristian Goudineau, César et la Gaule, embannadurioù Errance, dasdumad De la Gaule à la France : histoire et archéologie, 2000\nChristian Goudineau, Regard sur la Gaule, embannadurioù Errance, 2000\nRenée Grimaud, Nos ancêtres les Gaulois, embannadurioù Ouest-France, Roazhon, 2001, (ISBN 2-7028-4542-8)\nDanièle et Yves Roman, Histoire de la Gaule, Danièle et Yves Roman, Histoire de la Gaule, Levrdi Arthème Fayard, Pariz, 1997, (ISBN 2-7028-1646-0)\nMiles Dillon, Nora K. Chadwick, Françoise Le Roux & Christian-Joseph Guyonvarc'h, Les Royaumes celtiques, embannadurioù Armeline, Kraozon, 2001, (ISBN 2-910878-13-9)\nPierre Joannon, Histoire de l’Irlande et des Irlandais, Perrin, Pariz, 2006, (ISBN 2-286-02018-3)\nKreiz ha reter Europa\nPetr Drda hag Alena Rybova, Les Celtes de Bohême, embannadurioù Errance\nKenstrollad (katalog eus diskouezadeg europat an henoniezh keltiek), Ar Gelted, Venezia, 1991 (embannadurioù Bompiani)\nPaul-Marie Duval, Les Celtes, dastumad L'Univers des Formes, embannadurioù Gallimard\nFrançoise Le Roux & Christian-Joseph Guyonvarc’h, La Civilisation celtique, embannadurioù Ouest-France Skol-Veur, Roazhon, 1990, (ISBN 2-7373-0297-8)\nFrançoise Le Roux & Christian-Joseph Guyonvarc’h, La Société celtique, embannadurioù Ouest-France Université, Roazhon, 1991, (ISBN 2-7373-0902-6)\nJean Markale, La Femme celte, Levrdi bihan Payot, Pariz, 1989.\nFrançoise Le Roux & Christian-Joseph Guyonvarc’h, Les Druides, embannadurioù Ouest-France Skol-Veur, Roazhon, 1986, (ISBN 2-85882-9209)\nFrançoise Le Roux & Christian-Joseph Guyonvarc’h, Les Fêtes celtiques, embannadurioù Ouest-France Skol-Veur, Roazhon, 1995, (ISBN 2-7373-1198-7)\nChristian-Joseph Guyonvarc’h, Magie, médecine et divination chez les Celtes, Levrdi ar skiantoù Payot, Pariz, 1997, (ISBN 2-228-89112-6)\nJean-Louis Brunaux, Les Religions gauloises, embannadurioù Errance, Pariz, 2000 (ISBN 2-87772-192-2)\nAdtapet diwar « https://br.wikipedia.org/w/index.php?title=Kelted&oldid=1985594 »\nKemm diwezhañ d'an 9 Ebr 2022 da 20:14\nKemmoù diwezhañ degaset d'ar bajenn-mañ d'an 9 Ebr 2022, da 20:14.


Levrioù an Danevelloù - Wikipedia\nLevrioù an Danevelloù\nLevrioù an Danevelloù zo levrioù diwezhañ an Tanac'h. Anvet int en hebraeg דברי הימים (Diḇrê Hayyāmîm), "Traoù (pe Fedoù) an deizioù". An droidigezh c'hresianeg (Παραλειπομένων da lavarout eo "an darvoudoù lezet a-gostez") he deus graet gantañ daou levrig. Ne glot ket an anv gresianek gant danvez ar skridoù peogwir e kaver enno kalz arroudennoù heñvel-mik pe zamheñvel ouzh ar re a lenner e levrioù Shmouel hag ar Rouaned. Gwir eo ez eus ivez danevelloù ha ne gaver ket e lec'h all. Dre vras, er stummoù kristen eus ar Bibl, e kaver :\nKentañ Levr an Danevelloù (1 Dn)\nhag Eil Levr an Danevelloù (2 Dn) goude Eil Levr ar Rouaned (2R) ha Levr Ezra (Ez), e-touez Al Levrioù istorek evit ar gatoliked.\nAnvet int levrioù an Neventizoù e Bibl protestant Gwilh ar C'hoad.\nDre vras e ro al levrioù-mañ un diverradur eus istor Israel hag ar bed, adalek Adam betek skrid Koresh (358 KJK), oc'h embann an distro eus an harlu e Babilon, a gaver a-hend-all e deroù Levr Ezra. Daou bennroue o deus merket an istor-se : David ha Salaun.\nAn destenn a ziskouez emañ oberour al levr da glask en-dro d'an Templ. Lakaet e vefe bet dre skrid war-dro ar bloaz 300 kent JK gant unan eus al Levidi e servij an templ.\n↑ Troidigezh An Tour-Tan, levrenn 4, p 370\n↑ Troidigezh Gwilh ar C'hoad, 1897, pp 351-407\n↑ Troidigezh An Tour-Tan, Levrenn 4, p 371\nAdtapet diwar « https://br.wikipedia.org/w/index.php?title=Levrioù_an_Danevelloù&oldid=1978299 »


Cotton absorbent folding gauze on sales of page 8 - Quality Cotton absorbent folding gauze supplier\n100% cotton absorbent gauze folding gauze zig-zag 40's 32x28 100cmx100m medical supplies white bleaching\n100% cotton absorbent gauze folding gauze zig-zag 40's 32x28 100cmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 35x26 100cmx100yds medical supplies white bleaching\n100% cotton absorbent gauze folding gauze zig-zag 40's 35x26 100cmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 35x26 100cmx100m medical supplies white bleaching\n100% cotton absorbent gauze folding gauze zig-zag 40's 35x26 100cmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 35x28 100cmx100yds medical supplies white bleaching\n100% cotton absorbent gauze folding gauze zig-zag 40's 35x28 100cmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 35x28 100cmx100m medical supplies white bleaching\n100% cotton absorbent gauze folding gauze zig-zag 40's 35x28 100cmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 35x28 120cmx100m medical supplies white bleaching\n100% cotton absorbent gauze folding gauze zig-zag 40's 35x28 120cmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 35x28 120cmx100yds medical supplies white bleaching\n100% cotton absorbent gauze folding gauze zig-zag 40's 35x28 120cmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 35x26 120cmx100m medical supplies white bleaching\n100% cotton absorbent gauze folding gauze zig-zag 40's 35x26 120cmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 35x26 120cmx100yds medical supplies white bleaching\n100% cotton absorbent gauze folding gauze zig-zag 40's 35x26 120cmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 32x28 120cmx100m medical supplies white bleaching\n100% cotton absorbent gauze folding gauze zig-zag 40's 32x28 120cmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More


Pajenn:Sales - Introduction d’ar Vuez devot.djvu/91 - Wikimammenn\nPajenn:Sales - Introduction d’ar Vuez devot.djvu/91\nmechant dre ar goall habitudou : ne deus natural ive quer mechant na ell beza soupleat ha trec’het da guenta dre ar chraç a Zoue, ha goudese dre an diligeanç hac ar boan a laca un den d’en em gourrija. Me ya bremâ’ta da rei avisou ha da bropofi exerciçou, dre voyen pere e teuot a-ben da burgi hoc’h ene diouz an affectionou d’ar pec’hejou veniel, hac ec’hassurrot ive mui-ouz-vui ho coustianç a-enep peb seurt pec’het marvel. Doue ra roï deoc’h ar c’hraç d’o fratica ervat.\nAN EIL QUEVREN\nPehini a gompren naouspet seurt Avisou evit sevel an ene etrese Doue dre an Oræson hac ar Sacramanchou.\nVar an necessite eus an Oræson.\nAN Oræson a zeu da sevel hon entendamant bete ar sclerigen hac an anaoudeguez a Zoue, ha da exposi hor volontez d’an dounder eus ar garantez celestiel ; ne deus netra’ta a guement a zeue da burgi que-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/91&oldid=122438 »


Accueil / À la Une / Peseurt anvioù evit ar rannvroioù nevez ?\nMaxime TOUZE 3 juin 2015\nAn adreizh tiriadel bet votet ar bloaz paseet n’eo ket peurc’hwitet c’hoazh. Mankout a ra an anvioù nevez a vo ret kaout a-benn ar 1añ a viz Here 2016 evit ouzhpennañ al lu d’ar vezh. Ya, diaes eo evit ar c’huzulioù nevez kavout un anv a blijfe d’an holl hag a glotfe gant an tiriad. Skouer ar rannvro PACA n’eo ket evit o frealziñ.\nPa oa bet kinniget raktres ar rannvroioù nevez gant ar gouarnamant e oa bet laosket a-gostez a-ratozh kraf an anvioù nevez. War-bouez rannvro Normandi (an tiriad istorel ez eo) ez eus kudennoù en holl rannvroioù evit an anvioù. Kinnigoù a bep seurt zo bet graet dija. Lod evit farsal pe evit ober goap eus an adreizh e-giz: Chamallo evit Champagne-Ardenne-Alsace-Lorraine, Aquipoisin pe Apoil evit Aquitaine-Poitou-Charentes-Limousin,… Mod-all ez eus ivez Reter Bras evel ma oa bet kinniget ar C’hornôg Bras hag ez eus dija rannvro Kreiz. Anvioù didalvoud ha dister. Eus pelec’h e teu ar gudenn ? Anat eo, tiriadoù artifisiel int. Ar rannvro PACA he doa klasket cheñch hec’h anv en amzer-dremenet goude bezañ komprenet ne oa ket brav an anv ofisiel hag aes eo ober goap outañ. Kinniget e oa bet Provañs pe Kreizdouar met tud an Alpoù ne oant ket a-du, o welet e oant forc’het gant an anv. Ar statu-quo zo bet divizet, re ziaes cheñch.\nPetra a vo graet gant gouarnamant Pariz neuze ? D’ar 1añ a viz Genver 2016 e teuio da wir ar rannvroioù nevez ez-ofisiel, un nebeud sizhunvezhioù goude an dilennadegoù rannvroel. Hag ar gouarnamant a zivizo d’an diwezhatañ tout an anvioù nevez ofisiel d’ar 1añ a viz Here 2016 gant un dekred Kuzul Stad. Ar rannvroioù nevez a c’hallo kinnig meur a anv d’ar gouarnamant, betek ar 1añ a viz Gouere 2016, met ar ger diwezhañ a vo gantañ. Lod eus ar rannvroioù o doa embannet o c’hoant da c’houlenn savboent ar bobl evit an anv nevez. An disoc’hoù ne vint ket ofisiel, ar gouarnamant a c’hallo dibab un anv all ma fell dezhañ. Evit poent e lâr al lezenn e vo anvioù ar rannvroioù nevez tennet eus ar rannvroioù kozh, lakaet en urzh lizherennek, da skouer: Bourgogne – Franche-Comté. Anvioù hir spontus e vo. Kreizennadur Bro C’hall en e splannañ. Ha diskouez a ra c’hoazh pegen lu ha c’hwitet eo bet adreizh an tiriadoù…\nPartager la publication "Peseurt anvioù evit ar rannvroioù nevez ?"


Ur pennad Marcus zo ivez.\nMarcus Antonius, ganet en 83 ha marvet en 30, zo ur politikour hag ur jeneral roman. Mab e oa da Marcus Antonius Creticus, ha mab-bihan d'ar c'honsul Marcus Antonius Orator.\nUn harper leal hag a-bouez e voe evit kenderv e vamm Julius Caesar, evel ofiser eus an arme ha merour. Goude drouklazh Caesar e savas Marcus Antonius ur c'hevredad politikel ofisiel gant Octavius (Augustus) ha Lepidus, anvet gant istorourien an amzer a vremañ Eil Triumvirelezh.\nEchuiñ a reas an Eil Triumvirelezh e -33. Dizemglevioù etre Octavus hag Marcus Antonius a lakaas ar brezel sivil da darzhañ. Brezel diwezhañ ar Republik roman e voe, e -31. Faezhet e voe Marcus Antonius gant Octavius en emgann war vor Actium, hag en un emgann berr e-tal Aleksandria.\nEn em lazhañ a reas Marcus Antonius hag e serc'h Kleopatra nebeut goude. Pouezus-kenañ e voe e faezhidigezh e treuzfurmadur Republik Roma en Impalaeriezh roman.\nAdtapet diwar « https://br.wikipedia.org/w/index.php?title=Marcus_Antonius&oldid=1920466 »\nKemmoù diwezhañ degaset d'ar bajenn-mañ d'an 1 Gen 2022, da 12:17.


Buhez ar Sent/1894/Euzeb, Belek - Wikimammenn\nBuhez ar Sent/1894/Euzeb, Belek\n◄ Hippolit ha Kasian Euzeb, Belek Gouel Maria-Hanter-Eost ►\nar pevarzekved devez a viz eost\nSANT EUZEB, BELEK\nEuzeb a veve e Rom enn amzer ann impalaer Konstans. Hogen, ann impalaer-ma a ioa a du gant ann heretiked, hag a rea goall vuez d’ar gristenien gatholik ha dreist holl d’ann dud a iliz. Lakaat a eure meur a hini anezho d’ar maro, ha meur a hini all a goundaonaz d’ann harlu.\nEuzeb a ioa belek, ha ne ehane da alia ann dud fidel da jom stard enn ho feiz. Ho asambli a rea enn he di evit rei nerz d’ho c’haloun ha sklerijenn d’ho spered enn eur ziskouez d’ezho gevier ha troiou kamm ar fals doktored a glaske ho zouella. N’oa ket evit gouzanv ar re ne anzavent ho c’hredenn nemed dre gomzou goloet. « — Ann nep a zo kristen katholik, emezhan, a dle hen diskleria freaz hag heb aoun ebed. »\nAnn impalaer Konstans, o veza klevet menek euz ar pez a rea ar Zant, a ordrenaz he lakaat enn eur prizoun enk ha tenval el leac’h n’en doa ket zoken a blas da c’hourvez. Euzeb a dremenaz seiz miz eno heb gellout flach, kouls lavaret ; mes he deod n’oa ket stag, ha gant ann teod-se e veule Doue deiz ha noz : biskoaz n’oa bet eurusoc’h, na laouenoc’h.\nHe spered n’oa ket stag ken nebeut, hag aliez e kase anezhan var menez Kalvar pe eharz ann tabernakl, evit medita var basion ha maro hor Zalver, ha var ar garantez heb he far a ziskouez d’ann den e sakramant adorabl ann aoter. Neuze e lavare da Jezuz euz a greiz he galoun : « — O va Zalver benniget, joa e ve ganen skuill evidhoc’h betek ar berad diveza euz va goad. Mes, ma n’ounn ket din euz ar c’hras-se, me ginnig d’ehoc’h da vihana ann nebeut poan am euz ama evel eur merk euzar c’hoant am euz da zougen va c’hroaz var ho lerc’h ha d’ho karet ato dreist peb tra. »\nDoue en devoue erfin truez ouz he zervicher, hag her galvaz a benn seiz miz da vont da gemeret perz e gloar ann eneou euruz er baradoz. Mervela eure er bloaz 357, ha daou velek vertuzuz, ho hano Gregor hag Oroz, a enterraz he gorf e guered Kallist, hag a skrivaz ar c’homzou-ma var he vez : « Ama e repoz Euzeb, den Doue. » Divezatoc’h e oue savet eunn iliz ei leac’h m’oa bet dalc’het er prizoun epad seiz miz, hag he relegou a virer c’hoaz hirio dindan aoter vraz ann iliz-se. E Rom ez euz bet hed ar vech eunn devosion vraz evit sant Euzeb.\nEuzeb a ioa eunn den Doue ; peb kristen a dle beza ive eunn den Doue. Da Zoue oc’h dre bep seurt guir : ho krouet en deuz, ha bemdez ec’h astenn ho puez hag e karg ac’hanhoc’h euz he c’hrasou. Mes pa’z oc’h da Zoue e peb feson, hoc’h oberiou, ho sonjou hag ho komzou a dle ive beza holl evit Doue : mestr ar vezenn a dle kaout ar frouez anezhi. Hogen, piou a zervichit-hu e guirionez ? Evit piou e rit-hu ar pez a rit ? E piou e sonjit-hu hag euz a biou e komzit-hu dreist peb tra ? Marteze ne sonjit nemed enn danvez hag enn henoriou, ha ne gomzit nemed euz a vadou hag euz a blijadureziou ann douar. Ah ! neuze emaoc’h pell dioc’h beza eunn den Doue ; neuze oc’h den ar bed, ha netra ken. Mar fell d’ehoc’h eta beza eunn den Doue evel ar zant-ma, e renkit ive ober peb tra evit Doue, sevel aliez ho spered hag ho kaloun varzu ennhan, ha komz anezhan da vihana eur vech enn amzer. Eunn den Doue a zo eunn den hag en em ro holl da Zoue, eunn den hag a ro da Zoue he gorf gant he holl skianchou, he spered gant he holl zonjezounou, hag he galoun gant he holl c’harantez.\nSant Euzeb ne c’houzanve ket ann dud o doa aoun o tiskuez ez oant kristenien. Petra en divije lavaret enn deiz hirio euz a gen aliez a hini ne reont ho deveriou a relijion nemed dre guz ? Neuze eur c’hristen a c’helle ker buan koll he vuez ! Eleac’h brema goasa a c’houfe da ziguezout ganthan eo beza goapeat gant tud ne’z euz van ebet d’ober euz ho c’homzou.\nAdtapet diwar « https://br.wikisource.org/w/index.php?title=Buhez_ar_Sent/1894/Euzeb,_Belek&oldid=29562 »\nKemmoù diwezhañ degaset d'ar bajenn-mañ d'an 23 Kzu 2011, da 19:24.


Teknetiom - Wikipedia\nUn elfenn gimiek eo an teknetiom ; Tc eo e arouez kimiek, 43 e niver atomek ha 98 e dolz atomek. Ur metal ardreuzat eo.\nMolibden – Teknetiom – Ruteniom\nNiver atomek 43\nAozadur elektronek [Kr] 4d5 5s2\nNiver oksidadur +4, +5, +7\nSkin atomek 135,2\nTolz atomek 98\nLouc'hennoùigoù hepken a deknetiom zo en Douar : war-dro 1 nanogramm (10-9 g) a c'haller kavout en 1 kg kailh uraniom, dre ma teu eus skiriadur derc'hanel atomoù an uraniom. En abeg d'an orin-se neuze e kenderc'her kalz Tc diwar an uraniom a zo bet implijet er c'hreizennoù nukleel.\nE kailh molibden e c'haller kavout teknetiom ivez, a zeu eus neutronoù a zo bet degerc'het.\nGant Dmitriy Mendeleyev e oa bet rakembannet e 1871 meur a hini eus perzhioù an elfenn a vanke en e Daolenn etre ar molibden 42Mo hag ar ruteniom 44Ru, a voe anvet ekamanganez gantañ da c'hortoz ma vije dizoloet. Adal neuze e klaskjod leuniañ an toull.\nE 1828 e kredjod bezañ e gavet e kailh platin ; an anv poliniom a voe roet dezhi kent merzout ne oa nemet iridiom dampur. E 1846 e voe embannet dizoloadenn an elfenn ilmeniom, a oa niobiom dampur e gwirionez. Heñvel a c'hoarvezas e 1847 gant dizoloadenn ar pelopiom. E 1877, diwar un tamm kailh platin adarre e voe ur meskaj iridiom, rodiom ha houarn anvet davyom en enor d'ar c'himiour kerneveurat Humphrey Davy. E 1896 e voe an elfenn nevez anvet lukiom pa oa itriom e gwirionez. E 1908 e kredas ar Japanad Masataka Ogawa bezañ dizoloet an nipponiom (a voe diskouezet evel reniom e 2004 gant ar Japanad all H. HK. Yoshihara). E 1925 e voe dizoloet an elfenn 43 c'hoazh gant ur skipailh Alamaned hag anvet masuriom ; den ne c'hallas adober an arnodennoù gant an hevelep disoc'h avat, ha brudet e voent evel fazius. Betek 1933 e voe graet gant masuriom evit an elfenn 43 e lod skridoù, ha den ne oar c'hoazh hiziv an deiz ha fazius pe get e voe labour an Alamaned.\nE 1937 e voe fardet an izotop 97Tc gant daou Italian, ar maenoniour Carlo Perrier hag ar fizikour Emilio Gino Segrè, ha peogwir e voe an elfenn gentañ bet kevanaozet biskoazh e voe anvet teknetiom diwar an henc'hresianeg τεχνητός, "kevanaozet". Kendelc'her a rejont da labourat war izotopoù an elfenn nevez.\nE 1952 e verzas ar steredoniour Stadoù-Unanet Amerika Paul Merril e oa linennoù teknetiom e skalfad ar gouloù kaset gant ar ramzezed ruz a oa oc'h arselliñ ; dre ma 'z eo berroc'h buhez holl izotopoù Tc eget oad ar stered dre vras — ha hini ar ramzezed ruz pergen, pa 'z int stered kozh war-nes mervel — e c'halled lavaret e vez Tc stummet er stered end-eeun, ar pezh a brouas ez eo ar stered a c'han an elfennoù kimiek.\nUr metal skinoberiek liv an argant eo an teknetiom, damheñvel ouzh ar platin, ha liv gris eo ar poultr a farder peurliesañ.\nKewarellek eo, da lavaret eo e vez desachet hepken gant ur gwarellvaez hep bezañ argaset gantañ.\nDreistreüs e teu da vezañ pa vez lakaet yenoc'h eget -265,69 ° C.\nEtre re ar metaloù ardreuzat a zo amezek dezhañ eo perzhioù kimiek an teknetiom, evel ma oa bet diouganet gant D. Mendeleyev, ha tostoc'h d'ar reniom eget d'ar manganez.\nDileizhus eo en dour real (HNO3+3 HCl), en drenkenn nitrek (HNO3) hag en un devec'hiad trenkenn sulfurek (H2SO4). Ne c'hall ket avat bezañ dileizhet en drenkenn glorhidrek (HCl), ha pa vije en he stumm devec'hiet.\nAn teknetiom eo an elfenn skañvañ n'he deus izotop stabil ebet, ha skinoberiek eo kement izotop a zo dezhi.\n98Tc eo an izotop a vev ar pellañ, met 4 milion a vloavezhioù hepken eo e hanter-vuhez — setu perak ne gaver Tc ebet war an Douar, a zo mil gwezh koshoc'h.\nDaou izotop stabil all zo, 97Tc (2,6 milion) ha 99Tc (211 000 bloavezh).\nTregont izotop all zo bet kavet, eus 85Tc betek 118Tc, an darn vuiañ anezho gant un hanter-vuhez a zo berroc'h eget un eurvezh — 96Tc avat en deus un hanter-vuhez a 4.3 devezh.\nMezegiezh nukleel : da zinoiñ skinoù e korf un den ha da studiañ an organoù (empenn, kalon, skevent hag all).\nGreanterezh : andonioù rannigoù β (beta), evit stalonañ ardivinkoù elektronek luc'hek ha fardañ daspugnerioù nukleel en ur ober gant nanoteknologiezhioù ; mirout ouzh an dir a verglañ, hogen kudennoù a sav diwar e skinoberiegezh.\nKimiezh : un trelusker gwelloc'h eget ar reniom pe ar palladiom eo an teknotiom (evit dihidrogenaat an alkool, da skouer), hogen kudennoù a sav ivez diwar e skinoberiegezh.\n↑ 1,0 ha1,1 EMSLEY J. Nature's Building Blocks (en) Liamm oberiant 18 HER 12\n↑ Eka- o vezañ sañskriteg evit "unan", rak ur bazenn dindan ar manganez e vije an elfenn nevez — Gwelit JONGEE Frederik A. A. & PAUWELS Ernest K. J., Technetium, the missing element, European Journal of Nuclear Medicine and Molecular Imaging (1996) (en) Liamm oberiant 18/10/2012\n↑ 3,0 ha3,1 LIDE David R., CRC Handbook of Chemistry and Physics - 88th Edition — Gw. Daveennoù\nAdtapet diwar « https://br.wikipedia.org/w/index.php?title=Teknetiom&oldid=1937522 »\nDernière modification le 24 Gen 2022, à 08:33\nKemmoù diwezhañ degaset d'ar bajenn-mañ d'an 24 Gen 2022, da 08:33.


Korventenn - Wikipedia\nPa vez direizhet an aergelc'h lec'hel gant ur barrad-amzer fall-tre e vez kaoz eus ur gorventenn. C'hwezhañ a ra un avel kreñv o droidellat hag a-wechoù glav puilh, kurun ha luc'hed hag ivez erc'h, ken e vez kaoz eus ur gorventenn-erc'h pe eus ur blizzard.\nPa vez degaset danvezioù gant an avel e vez kaoz ivez eus ur gorventenn-boultr, ur gorventenn-draezh, ur gorventenn-grizilh (pe gorventenn-gazarc'h). Ur gorventenn-skorn a zo pa vez skornet ar glav war ar prim dre ma kouezh war an traoù kalet (savadurioù, orjaloù, roudennoù-houarn...).\nSavet e vez ar c'horventennoù diwar ar fed ma 'z eus ur greizenn gant un aerwask izel hag ur sistem gant aerwask uhel en dro dezhi. Diouzh an nerzhioù enebet e teu kasennoù avelioù kreñv-tre hag a-wechoù koumoul, koumoul du o tegas glaveier peurvuiañ.\nBonaventura Peeters (1650)\nTermenet e vez ar c'horventennoù gant an hinourien gant sifroù resis ha na glotont ket gant ar pezh a vez anvet ur gorventenn gant an dud : Uheloc'h nerzh an avel eget 10 war skeul Beaufort (89 kilometr dre eur). Padout a reont etre 1 ha 200 eur. Aliesoc'h e weler korventennoù o tont eus gwalarn e Breizh, met eus ar Biz hag ar Reter e teu ivez.\nFreuz bras a ra ar c'horventennoù pa vez diwriziennet ar gwez, dispennet ar savadurioù, diskroget an orjaloù-tredan hag an orjaloù-pellgomz, lakaet ar stêrioù da veuziñ an hentoù hag ar straedoù. Gwashoc'h c'hoazh e vez gloazet pe kollet e vuhez gant meur a zen diwar diskar ar savadurioù pe tagadennoù ar mor war ar bagoù hag an aodoù.\nKorventenn e Breizh (1987)Aozañ\nD'ar 15vet a viz Here 1987 e krogas war-dro 22 eur ur gorventenn vras war darn eus Breizh. War ul ledander 100 km e voe skubellet ar vro eus Gwalarn da Gevred.\nAr gorventenn el lennegezhAozañ\nE meur a romant pe buhezskrid e kaver deskrivadur ur gorventenn, war vor d'an aliesañ :\nOdysseia gant Homeros\nBeaj sant Brendan\nAr Gorventenn (The Tempest), pezh-choari gant William Shakespeare\nPaul ha Virginie, romant gant Bernardin de Saint-Pierre\nLabourerien ar mor (Les travailleurs de la mer) (1866), romant gant Victor Hugo\nTempête sur Douarnenez gant Henri Queffélec\nAdtapet diwar « https://br.wikipedia.org/w/index.php?title=Korventenn&oldid=1883578 »\nKemm diwezhañ d'an 21 Eos 2020 da 15:43\nKemmoù diwezhañ degaset d'ar bajenn-mañ d'an 21 Eos 2020, da 15:43.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Ossian Smyth) (KildareStreet.com)\nResults 1-20 of 836,829 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Ossian Smyth)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Ossian Smyth)


Tour Eiffel - Wikipedia\nAn Tour Eiffel zo un tour metalek savet e Pariz gant Gustave Eiffel. E 1889 eo bet digoret. Arouez Pariz ha Bro-C’hall eo. Kêr Bariz eo perc'henn an tour.\nAn tour Eiffel\nAn Tour Eiffel zo bet savet e 1889 e Pariz, war ar champ de mars gant Gustave Eiffel. An tour zo ur framm metal, an tour oa bet savet en amzer-rekord, savet e oa bet e-pad 2 vloaz. Kregin a reas ar savadur d'an 18 a viz Gouere 1887 a echuiñ a reas e 1989, digeriñ a-rae d'an 31 a viz Meurzh 1989.\nOber a ra 324 metrad, ez eus 3 estaj; ur preti; taolenn reteriñ; ur bignerez. An tour Eiffel oa ar savadur uheloc'h er bed e-pad 30 vloaz. Eñ zo bet savet evit an diskouezadeg hollvedel eus Pariz, se zo arouez Frañs o tileuriañ ar vro. An tour zo un dedenn touristel, eñ zo anavezet gant kalzig a dud, bep vloaz 7 milion a dud a weladenn an tour Eiffel. An tour Eiffel zo hogos goulaouet e-pad an noz. Hiniv an deiz eo bihan e-keñver an tourioù arall evel ar Burj Khalifa. Ar pep brasañ eus an dud er bed a anav an tour Eiffel. Dañjerusoc'h-dañjerus eo pa vez avel.\nAn tour Eiffel oa bet implijet evit ar skiantou, evit studi an anharzurted, ar meteologiezh... Ur labourva meteologiezh zo bet diazezet war he lein.\nUr stign e oa bet staliet evit ma c'hellfe skignañ ivez gant ar soudarded.\nGwerzhet e vez kartennoù-post gant skeudenn an tour, ha toureffelloù plastik d'an douristed.\nGustave Eiffel zo bet ganet d'an 18 a viz Du 1832 ha marv eo d'ar 27 a viz Du 1923. Gustave Eiffel oa an ijinour, hag ur greanter Gall, eñ a gemer perzh e savadur ur pont bras garbit, ha d'an tour Eiffel.\nUn toullad arzourien a oa savet a-enep an tour e 1887: Alexandre Dumas (mab), Guy de Maupassant, Charles Gounod, Leconte de Lisle, Charles Garnier, Sully Prudhomme,\nAdtapet diwar « https://br.wikipedia.org/w/index.php?title=Tour_Eiffel&oldid=1908217 »\nDernière modification le 3 Eos 2021, à 17:23\nKemmoù diwezhañ degaset d'ar bajenn-mañ d'an 3 Eos 2021, da 17:23.


Ar produioù – Ti-Embann ar Skolioù\nPetra eo TES ?\nE-pad ar c’horonavirus\nEmbannet e miz Even 2020\nLive : PS MS GS CP CE CM skolaj lise\n--- 02/06/2020 ---\n• Kanañ ar ganaouenn « Pemp den » ha deskiñ kontañ ganti (PDF da bellgargañ).\n• Deskiñ kontañ ivez gant c'hoari memor an niveroù eus 1 da 6 (hag e Korn ar vugale).\n• Selaou un istor : Gouel al lapined, lenn ha kompren (PDF da bellgargañ).\nCM, 6vet, 5vet\n• Sellet ouzh rekipe ar c'hrampouezh gwinizh-du ha kompren anezhañ (PDF da bellgargañ).\nEVIT AR SKOLAERIEN\n• Kartaouerez : penaos fardañ kartoù flash.\n--- 15/05/2020 ---\n• Kanañ : Marzhin ar furlukin. Livañ ha skrivañ gant Marzhin ar furlukin (PDF da bellgargañ).\n• Penaos emañ ar bed ? : anavezout al loened.\nC’hoari memor al loened :\n– C’hoari enlinenn.\n– C’hoari gant kartoù (PDF ar c’hartoù da bellgargañ e-barzh Dizoleiñ ar bed, plankennoù pajennoù eus 47 da 58).\n• Sellet ouzh film rekipe ar c’hrampouezh ha kompren anezhañ (PDF da bellgargañ).\n• Enez an teñzorioù\nUr c'hoari plijus evit deskiñ hag implijout troioù-lavar. Un digarez da vont da redek an avantur e brezhoneg war ar marc'had !\n• Taboulin ar Sparfell\nKit war roudoù Yann Kermeur ha bed ar bannoù-treset. Gellout a rit kinnig d'ho skolajidi pe d'ho liseidi leuniañ ar fichenn « klask titouroù » hag ar gerioù-kroaz evit mont donoc'h en testennoù. Ar BNF a ginnig un arload a-zoare evit sevel bannoù-treset (da staliañ war un urzhiataer, un dablezenn, ur pellgomz-hezoug).\n--- 07/05/2020 ---\n• Kanañ : Yann Gorrig o tañsal.\n• Yezh dre gomz : anavezout lodennoù ar c'horf gant C'hoari memor ar c'horf (hag e Korn ar vugale).\n• Kanañ : Va breur Jakez. En em lec'hiañ en devezh gant testenn ar ganaouenn (PDF da bellgargañ).\n• Penaos emañ ar bed ? Danvez ha traoù, petra int ?\nGallout a ra ar skolaerien goulenn ar fichennaoueg Danvez ha traoù, petra int ? (asambles gant ar fichennaouegoù Penaos e tro an amzer ? ; Tud ha bro : pelec'h emaint ? ; Ar bev, petra eo ? embannet an teir sizhun dremenet). Ar fichennaoueg-mañ a ya gant an dornlevr Penaos emañ ar bed ?, troidigezh Questionner le monde, Magnard. An dornlevr n'eo ket bet moullet evit ar poent. Met gant ar fichennaoueg-mañ e c'hallo ar skolidi ober taolioù-arnod.\n(Ar skolaerien o doa goulennet ar fichennaouegoù Tud ha bro hag Ar bev an div sizhun dremenet a c'hall implijout al liamm o doa bet evit pellgargañ ar fichennaoueg nevez.)\n• Sellet ouzh filmoù ar rekipeoù ha kompren anezho (PDF da bellgargañ, savet gant Anna Morvan, skolaerez) :\n– Farz buan\n– Saladenn frouezh\nCM, 6vet ha 5vet\n• Kompren ster ur film : Ar soner hag ar bleiz.\nSellet ouzh ar film (lodennoù 1, 2, 8, 9), respont d'ar goulennoù ha skrivañ diwar-benn ar skeudennoù (PDF da bellgargañ).\nCM, skolaj, lise ha tud deuet\n• Trede live ar c'hoari anvioù-lec'h zo en linenn. Ar wech-mañ ho po da labourat war anvioù kumunioù pe parrezioù.\n--- 30/04/2020 ---\nDañsit ar polka ! gant Polka tri zaol seul-troad\n• Lenn ha skrivañ\nKabellig ruz : selaou an istor ha skrivañ en ur sellet ouzh ar skeudennoù da bellgargañ.\n• Lenn ha kompren\nMeudig : selaou an istor ha respont d'ar goulennoù.\nFilm : ober ur saladenn frouezh en ur sellet ouzh ur c’heginer kroufet er gêr.\n--- 17/04/2020 ---\nSkipailh TES a vo e vakañsoù etre an 20 hag ar 24 a viz Ebrel.\nDistro e vimp adalek ar 27 a viz Ebrel evit delc'her da skoaziañ ac'hanoc'h e-pad ar prantad kenfinañ.\nKenavo evit an deizioù !\n• Yezh dre gomz ha matematik\nRimadell : Pemp labousig en neizh, da zibunañ en ur ober jestroù.\nEvit deskiñ kontañ eus 5 da 1.\n• Penaos emañ ar bed ? Ar bev, petra eo ?\nGallout a ra ar skolaerien goulenn ar fichennaoueg Ar bev, petra eo ? (asambles gant ar fichennaouegoù Penaos e tro an amzer ? ha Tud ha bro : pelec'h emaint ? embannet an div sizhun dremenet). Ar fichennaoueg-mañ a ya gant an dornlevr Penaos emañ ar bed ?, troidigezh Questionner le monde, Magnard. An dornlevr n'eo ket bet moullet evit ar poent. Met gant ar fichennaoueg-mañ e c'hallo ar skolidi ober poelladennoù tro-dro d'ar plant ha d'al loened.\n(Ar skolaerien o doa goulennet ar fichennaoueg Tud ha bro : pelec'h emaint ? ar sizhun tremenet a c'hall implijout al liamm o doa bet evit pellgargañ ar fichennaoueg nevez.)\n• Matematik : gouzout lenn an eur\nC'hoari an horolaj : deskiñ lenn an eur pe pleustriñ gant an eur e brezhoneg.\n• Evit kuitaat ar skramm un tamm bihan… un nebeud rekipeoù :\nAr c'hrampouezh, e Ninnog ha Tudi, eil levr p. 6\nOber yaourt er gêr, e Taboulin 0 : saout ha laezh\nOber amann er gêr, e Taboulin 0 : saout ha laezh\nKrumble avaloù, e Taboulin 4 : an avaloù\nGwestell sistr dous, e Taboulin 4 : an avaloù\nOber bara, e Taboulin 9 : ar milinoù\nKaotigell sivi, e Taboulin 5 : ar sivi\n+ Deskiñ ober « fars buan » pe « fars pitilik » en ur sellet ouzh ur c'heginer kroufet er gêr.\n• C'hoarioù 7 familh\nGallout a rit sevel c'hoarioù 7 familh hoc'h-unan gant ar meziant Kartaouerez c'hoari 7 familh.\nEVIT AR GELENNERIEN\n• Klas enlinenn : « An anvioù-lec'h »\nPenaos labourat gant ar skolidi hag ar skolajidi war an anvioù-lec'h ? Kinnig a reomp deoc'h ober anaoudegezh gant ur c'hoari savet a-ratozh-kaer gant TES evit respont d'ar goulenn-se. Ur c'hlas enlinenn a vo d'ar Yaou 30 a viz Ebrel etre 14 h 30 ha 15 h 30. Gwelloc'h staliañ al lojisiel Via en a-raok evit bezañ prest e koulz. Displegadennoù war lec'hienn Canopé.\n--- 10/04/2020 ---\nSKOL-VAMM ha CP\n• Yezh dre gomz : sellet ouzh un abadenn margodennoù, Trouz a zo.\n• En em lec'hiañ en amzer : tren ar sizhun da bellgargañ.\n• Penaos emañ ar bed ? Bro ha Tud : pelec'h emaint ?\nGallout a ra ar skolaerien goulenn ar fichennaoueg Bro ha tud : pelec'h emaint ? (asambles gant ar fichennaoueg Penaos e tro an amzer ? embannet ar sizhun dremenet). Ar fichennaoueg-mañ a ya gant an dornlevr Penaos emañ ar bed ?, troidigezh Questionner le monde, Magnard. An dornlevr n'eo ket bet moullet evit ar poent. Met gant ar fichennaoueg-mañ e c'hallo ar skolidi ober poelladennoù aes da gas da benn an-unan.\n• En em lec'hiañ en amzer : ar mizioù hag an deiziataer da bellgargañ.\nCE2, CM, 6vet\n• Lenn ha kompren un destenn\n« Porzh al Louarn », Mojennoù Breizh.\nSelaou an istor ha respont d'ar goulennoù.\nCM2 ha SKOLAJ\n• Geografiezh : C'hoari an anvioù-lec'h.\nUr c'hoari evit ober gwelloc'h anaoudegezh gant an anvioù-lec'h an hini eo. Bez e c'hell bezañ implijet gant skolidi CM, skolajidi, liseidi ha tud deuet. Ur stumm e galleg zo kinniget evit ar re o deus kentelioù sevenadur Breizh pe brezhoneg. Bec'h d'ar c'hoari !\n4e, 3e ha LISE\n• Danevell Ar Bloavezh daou-ugent, gant Yann Gerven\nLenn ha selaou an danevell, ha respont d'ar goulennoù.\nOber e brezhoneg, lenn ha selaou penaos ober.\n– Bleunioù paper\nFichennaoueg lenn Ar Valeadenn war valaenn, CE.\nUr fichennaoueg nevez zo bet graet evit mont gant embannadur 2016 eus al levr-CD Ar Valeadenn war valaenn.\n--- 03/04/2020 ---\n• Selaou un istor : An daou dort, kontet gant Valentine Parent, skolaerez.\n• Penaos emañ ar bed ? Penaos e tro an amzer ?\nGallout a ra ar skolaerien goulenn ar fichennaoueg Penaos e tro an amzer ? Ar fichennaoueg-mañ a ya gant an dornlevr Penaos emañ ar bed ?, troidigezh Questionner le monde, Magnard. An dornlevr n’eo ket bet moullet evit ar poent. Met gant ar fichennaoueg-mañ e c’hallo ar skolidi ober poelladennoù aes da gas da benn an-unan.\n« Trouz a zo », Istorioù Rozenn ha Fañch al Laer.\n– Selaou an istor.\n– Goulennoù, tennet eus ar fichennaoueg Labour komz ha lenn, pajennoù 12-15.\n– Ober margodennoù, tennet eus Ober e brezhoneg.\n« Morganez Enez-Eusa », Mojennoù Breizh.\n• Taboulin Enez-Sun\nNe vo ket moullet war baper diouzhtu, met da c'hortoz e c'hallit pellgargañ ar gelaouenn. Un digarez da lonkañ ur bannac'h avel vor en ur chom er gêr !\nBrest en Eil Brezel-bed : lenn, selaou ha respont d'ar goulennoù.\nAvoir des loisirs en France dans les espaces touristiques.\nEvit sikour ar skolaerien hag ar gelennerien da labourat e-pad ar prantad kenfinañ en deus savet ar Rouedad Canopé ar bajenn CanoTech (e galleg).\n--- 27/03/2020 ---\nEvit bugale skol-vamm - CP :\n• Deskit rimadelloù en ur sellet ouzh filmouigoù o tiskouez ar jestroù.\n• Livit tresadennoù ar mareoù-bloaz : PDF tresadennoù da bellgargañ.\nEvit an holl : dibunit rimadelloù ha kanit !\n- Ur rimadell evit an nevez-amzer : An nevez-hañv.\n- Ur ganaouenn evit an nevez-amzer : Yannig an difouper neizhioù.\n– Ur varzhoneg : Peskig arc’hant. Ar varzhoneg-mañ eus Naig Rozmor a zispleg penaos buhez ar pesked er mor a seblant bezañ plijus. Met e gwirionez ar pesked bihan a rank ivez stourm ouzh ar pesked bras hag a glask debriñ anezho. Ar brezel eo ivez.\n– Ur ganaouenn : Koukouk. Koukouk zo ur ganaouenn gozh o tisplegañ al labourioù a veze graet en tiez-feurm : kas ar saout d’ar prad, goro ar saout, troc’hañ ar foenn, c’hwennat : tennañ al louzeier er parkeier…\n– Ur fablenn : Ar bleiz hag an dañvad. Poelladenn : lenn ar fablenn ha respont d'ar goulennoù.\nGallout a rit pellgargañ ar geriadur en e bezh !\nUn arload evit krouiñ bannoù-treset\nUn arload (e galleg) evit krouiñ bannoù-treset e brezhoneg gant ar vugale ! (kentañ derez, eil derez)\nDigor eo les Petits Ateliers (e galleg – Canopé) d'an holl, evit mann, keit hag e rankimp chom er gêr. Peadra da dremen amzer en ur aozañ atalieroù a bep seurt.\n--- 21/03/2020 ---\nSerr eo stal TES e Sant-Brieg met tud ar skipailh a gendalc'h da labourat pep hini ouzh e du er gêr. Gallout a reoc'h dont e darempred gant TES evit goulenn titouroù war an oberenn-mañ oberenn :\n– dre bellgomz : 02 56 44 01 41\n– dre bostel : tes@ac-rennes.fr\n– dre ar bajenn darempred\nKlasket e vo respont deoc'h eus ar gwellañ, deoc'h-c'hwi da c'hallout sikour ivez ho skolidi.\nEvit labourat er gêr ha tremen aesoc'h an devezhioù-mañ etre peder moger e tegas TES da soñj deoc'h zo dafar e-leizh war e lec'hienn Web.\n• Amañ dindan e vo kavet ur renabl eus an dafar enlinenn diouzh danvezioù ar programmoù.\n• Gallout a ra c'hoazh ar skolaerien pellgargañ stumm PDF dornlevrioù zo : ar rummad War hent ar matematik (CP betek CM), ar rummad Mat da zeskiñ (CP ha CE1), Enklaskoù an enseller Frifurch 1 (CE-CM) ha 2 (skolaj), Skoulmadoù ar vuhez pemdez kelc'hiad 2 ha kelc'hiad 3. N'ho peus nemet kas ur postel deomp evit goulenn anezhe (en ur lavaret deomp hoc'h anv, peseurt dornlevrioù a fell deoc'h kaout hag evit peseurt skol e labourit).\n• Un toullad mat a enrolladennoù hag a filmoù zo en hon Dastumad enrolladennoù : kanaouennoù, rimadelloù, kontadennoù, atersadennoù…\n• C'hoarioù enlinenn TES zo bodet holl war ar bajenn Korn ar vugale.\n• N'eo ket mat chom dirak ar skramm e-pad an deiz ! Se zo kaoz e kinnigomp deoc'h pellgargañ fichennoù labour-dorn : Ober e brezhoneg. Re all a vo kavet e-barzh Dizoleiñ ar bed.\nHetiñ a reomp kalon vat deoc'h,\nMatière ou discipline\nNom de la ressource TES\nLien sur le site de TES\nMathématiques Numération An niveroù kentañ Jeu en ligne GS CP An niveroù kentañ\nMathématiques Numération War-du planedennoù an niveroù Jeu en ligne CP CE1 War-du planedennoù an niveroù\nMathématiques Calcul Bingo Jeu en ligne CP CE1 Bingo\nMathématiques Multiplication Liesaat Jeu en ligne CE CM Liesaat\nMathématiques Géométrie Filmoùigoù matematik (Les Fondamentaux) Films courts CE2 CM Filmoùigoù matematik\nApprentissage lecture Deskomp lenn kaier 1-2-3 Fichiers de l’élève à télécharger CP Kaier 1\nApprentissage lecture Ninnog ha Tudi Livres de lecture et fichiers à télécharger CP-CE1 Levr ar skoliad 1\nLevr ar skoliad 2\nLevr ar skoliad 3\nKaier poelladennoù 1\nKaier poelladennoù 2\nKaier poelladennoù 3\nApprentissage lecture Telo hag Anna Livre de lecture et fichiers à télécharger CP-CE1 Cahier d’exercices\nApprentissage lecture Lenn a ran ma-unan Fichier à télécharger CP Lenn a ran ma-unan\nLecture Compréhension Vocabulaire Jakez Vras C’hoarioù niverel Jakez Vras : Jeux et exercices en ligne (livres Jakez Vras 1, 2, 3, 4, 5)\nFichier : Lenn, kompren ha skrivañ gant Jakez Vras CP CE1 C’hoarioù Jakez Vras\nFichier : Lenn, kompren ha skrivañ gant Jakez Vras\nLecture Compréhension Istorioù Rozenn ha Fañch al Laer Fichier à télécharger : Labour Komz ha lenn CP CE1 Labour Komz ha lenn\nLecture : lire des mots usuels A-rummadoù Jeu en ligne CP A-rummadoù\nLecture Compréhension Kompren testennoù a bep seurt Fichiers à télécharger CE CM Exercices + réponses\nLangue orale Compréhension Divinadelloù Jeu en ligne : Répondre à des devinettes en écoutant les indices CE CM Divinadelloù\nÉtude de la langue Compréhension Korrigomz Jeux en ligne : Construire des phrases en mettant des mots dans l’ordre, ou en répondant à une question posée oralement CE CM Korrigomz 1\nLangue orale Compréhension Vocabulaire Mat ar jeu Jeu de memory en ligne autour des sentiments et des émotions GS CP Mat ar jeu\nLangue orale Vocabulaire C’hoari memor ar verboù Jeux de mémory en ligne sur les verbes usuels CP CE CM C’hoari memor ar verboù\nLangue orale Vocabulaire C’hoari memor an anvioù-gwan Jeux de memory en ligne pour apprendre les adjectifs courants et leurs contraires CP CE CM C’hoari memor an anvioù-gwan\nHistoire Istor kelc’hiad 3 gant Taboulin CM Istor kelc’hiad 3 gant Taboulin\nGéographie Geografiezh kelc’hiad 3 gant Taboulin CM Geografiezh kelc’hiad 3 gant Taboulin\nQuestionner le monde : le monde du vivant : les aliments C’hoari memor ar boued 5 jeux de memory en ligne sur les aliments CP-CE C’hoari memor ar boued\nQuestionner le monde : le monde du vivant : les aliments Gerioù-kroaz : Ar frouezh (Mots croisés : Les fruits)\nGerioù-kroaz : Boued a bep seurt (Mots croisés : Aliments divers) Mots croisés en ligne, et PDF des mots croisés à imprimer CP-CE Mots-croisés\nQuestionner le monde : le monde du vivant : les aliments Gerioù-kroaz : Fardañ boued (Mots croisés : Préparer la nourriture) Mots croisés en ligne, et PDF des mots croisés à imprimer CP-CE Mots-croisés\nQuestionner le monde : se repérer dans l’année : les mois Ar mizioù Jeu en ligne CP-CE Ar mizioù\nQuestionner le monde : se repérer dans l’année : les mois Gerioù-kroaz 2: Ar mizioù (mots croisés : Les mois) Mots croisés en ligne, et PDF des mots croisés à imprimer CP-CE Mots-croisés\nQuestionner le monde : se repérer dans l’année : les saisons Ar mareoù-bloaz Jeu en ligne CP-CE Ar mareoù-bloaz\nQuestionner le temps : se repérer dans son histoire Gerioù-kroaz : Ar familh (Mots croisés : La famille) Mots croisés en ligne, et PDF des mots croisés à imprimer CP-CE Mots-croisés\nQuestionner le monde : le corps humain Gerioù-kroaz : Ar penn (Mots croisés : La tête)\nGerioù-kroaz : Ar c’horf (Mots croisés : Le corps) Mots croisés en ligne, et PDF des mots croisés à imprimer CP-CE Mots-croisés\nQuestionner le monde : le corps humain C’hoari memor : ar penn, an daouarn, ar c’horf 3 jeux de memory en ligne pour apprendre le vocabulaire du corps : la tête, les mains, le corps CP-CE C’hoari memor Ar c’horf\nQuestionner le monde : la météo Gerioù-kroaz : An amzer (mots croisés : Le temps) Mots croisés en ligne, et PDF des mots croisés à imprimer CP-CE Mots-croisés\nSciences Filmoùigoù skiantoù (Les Fondamentaux) Films courts CM Filmoùigoù skiantoù\nEIL DEREZ : BREZHONEG\nTem er programmoù / Thème programme\nYezhadur / Grammaire : phrases à mettre dans l'ordre Korrigomz 1, 2, 3 6\nTroioù-lavar / Expressions Enez an Teñzorioù 6, 5, 4, 3\nKomprenidigezh dre gomz, Sevenadur / Compréhension orale, culture générale Naig Rozmor 6, 5, 4, 3\nLennegezh : barzhonegoù / Littérature : poèmes Dastumad enrolladennoù TES 6, 5, 4, 3\nLennegezh : fablennoù /Littérature : fables Dastumad enrolladennoù TES 6, 5, 4, 3\nLennegezh : danevelloù /Littérature : nouvelles Dastumad enrolladennoù TES 6, 5, 4, 3\nLennegezh : pezhioù-c'hoari /Littérature : pièces de théâtre Dastumad enrolladennoù TES 6, 5, 4, 3\nLennegezh : buhez skrivagnerien /Littérature : biographies (A. Duval, Y.-B. Kalloc'h) Dastumad enrolladennoù TES 6, 5, 4, 3\nLennegezh : rimadelloù /Littérature : comptines Dastumad enrolladennoù TES 6\nLennegezh : kanaouennoù /Littérature : chansons Dastumad enrolladennoù TES 6, 5, 4, 3\nLennegezh : kontadennoù /Littérature : contes Dastumad enrolladennoù TES 6\nLennegezh : troioù-lavar /Littérature : expressions Dastumad enrolladennoù TES 6\nYezhadur / Grammaire : études de points précis Kentelioù Yann Gerven 4, 3\nLennegezh : taol-sell war bannenn-dreset Ar Sparfell gant P. Pellerin Taboulin 35 Ar Sparfell 4\nEIL DEREZ : ISTOR-GEOGRAFIEZH\nTem er programmoù / Thème du programme\nDanvez / Ressource\nLive / Niveau\n3geoT1 Les espaces productifs et leurs évolutions. Al louzeier chimik er vro - 4 munud e Breizh (Brezhoweb) 3\n3geoT2 Aménager pour répondre aux inégalités croissantes entre territoires français, a toutes les échelles. Ouest an mémoire : an henchoù e Breizh 1974 5.28 3\n3geoT2 Aménager pour répondre aux inégalités croissantes entre (…) Hent bras 164, war ar stern bepred ! - 4 munud e Breizh (Brezhoweb) 3\n3geoT2 Aménager pour répondre aux inégalités croissantes entre (…) Ar moneiz lec'hel - 4 munud e Breizh (Brezhoweb) 3\n3geoT3 L’Union européenne, un nouveau territoire de référence et d’appartenance. An Anglizien e Breizh hag ar Brexit - 4 munud e Breizh (Brezhoweb) 3\n3geoT3 L’Union européenne, un nouveau territoire de référence (…) Efedoù ar Brexit e Breizh - 13 munud e Breizh (Brezhoweb) 3\n3istT1 Civils et militaires dans la Première Guerre mondiale. Ar Brezel Bras 3\n3istT1 La Deuxième Guerre mondiale, une guerre d’anéantissement. War hent ar c’hampoù 3\n3istT1 La France défaite et occupée. Régime de Vichy, collaboration, Resistance. Dastumad enrolladennoù TES 3\n3istT2 Indépendances et construction de nouveaux Etats. Frankiz (Indez-Sina, Aljeri) 3\n3istT3 Femmes et hommes dans la société des années 1950 aux années 1980 : nouveaux enjeux sociaux et culturels, réponses politiques. Naig Rozmor 3\n3istT3 Femmes et hommes dans la société des années 1950 aux années 1980 : nouveaux enjeux sociaux et culturels, réponses politiques. L'ouest en mémoire : Hentoù 70 3\n4geoT2 Un monde de migrants. Degemer repuidi e Breizh - 13 munud e Breizh (Brezhoweb) 4\n4geoT2 Le tourisme et ses espaces. An tiez-hañv - 13 munud e Breizh (Brezhoweb) 4\n4istT1 L’Europe des Lumières : circulation des idées, despotisme éclairé et contestation de l’absolutisme. Ur medisin e kantved ar Sklêrijenn 4\n5istT2 L’ordre seigneurial : la formation et la domination des campagnes Abati Landevenneg 5\n5istT2 L’ordre seigneurial : la formation et la domination des campagnes Ar Roc’h-Morvan, ur c’hastell-kreñv er Grennamzer 5\n5istT3 Du Prince de la Renaissance au roi absolu (Francois Ier, Henri IV, Louis XIV) Taboulin 28 Kestell al Liger 5\n5istT3 Du Prince de la Renaissance au roi absolu (...) Anna Vreizh, Frañsez 1añ 5\n6geoT1 Les métropoles et leurs habitants. Taboulin 20 Naoned 6\n6geoT1 Les métropoles et leurs habitants. Taboulin 32 Roazhon 6\n6geoT2 Habiter un espace à forte(s) contrainte(s) naturelle(s) ou/et de grande biodiversité. Taboulin 22 ar menezioù uhel 6\n6geoT2 Habiter un espace à forte(s) contrainte(s) naturelle(s) (…) Taboulin 23 Enez-Groe 6\n6geoT3 Littoral industrialoportuaire, littoral touristique. Taboulin 21 Brest 6\n6istT1 Les débuts de l’humanité Orin an den (Paleolitik) 6\n6istT1 Les débuts de l’humanité Taboulin 18 Ragistor 6\n6istT3 Conquêtes, paix romaine et romanisation Vorgium, ur gêr roman en Arvorig 6\n3de sujedoù ar breved (2017, 2018 ha kosoc'h) Sujedoù breved 3


Kaozeadenn Implijer:Spudnik - Wikipedia\nSalud, Spudnik, Un degemer c'hwek a roomp dit war ar Wikipedia e brezhoneg\nDemat, Spudnik. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSalud ha donemat dre amañ. Brav eo lenn da vrezhoneg yac'h. Bianchi-Bihan 25 Mez 2010 da 21:11 (UTC)\n3 Skrivagnerien Aostria\n5 Lez-varn Justis Europa\nSalud dit. Ur patrom : [] a zo da vravaat ar pennadoù diwar-benn skrivagnerien. A galon. --Ex-Smith 26 Mez 2010 da 15:43 (UTC)\nUl labour eus ar re efedusañ ha kloka rez er pennad-se, hag ur gwir blijadur eo evidon gwelet un implijer nevez ken oberiant. Gourc'hemennoù, dalc'h da vont. --Y-M D (kaozeal) 28 Mez 2010 da 20:49 (UTC)\nRespontoù war va fajenn. --Y-M D (kaozeal) 29 Mez 2010 da 18:35 (UTC)\nN'eo ket ar vro a anavezan ar gwellañ, marteze ez po plijadur o lenn ar pennad diwar-benn Elfriede Jelinek . Brav e vefe kaout ur pennad diwar-benn Thomas Bernhard. --Ex-Smith 29 Mez 2010 da 20:30 (UTC)\nHallo, wie geht's? Ya, lennet em eus. Dalc'het em befe ivez ar ger orin. Kentañ tro. --Ex-Smith 10 Eos 2010 da 10:48 (UTC)\nLez-varn Justis EuropaAozañ\nSalud dit ! Ha gourc'hemennoù evit da bennadoù a sikour da gas ar c'harr war-raok :-). Evit ar pennad Lez-varn Justis Europa e kav din n'eus ket ezhomm marteze da lakaat ar ger "justis". Da'm soñj emañ e-barzh "lez-varn" an div elfenn zo ezhomm da dreiñ hag a gaver er yezhoù all evel "Cour de Justice" e galleg pe "de:Gerichtshof" en alamaneg (Hof, cour = lez, ha justice, Gericht = barn). Gwelet em eus ivez e vez meneget traoù evel "Unaniezh Europa" en titloù e yezhoù all peurvuiañ kentoc'h eget "Europa" hepken. Daoust ha ne vefe ket gwelloc'h lakaat "Lez-varn Unaniezh Europa" da ditl d'ar pennad ? A galon, --Llydawr 27 Eos 2010 da 15:30 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Spudnik&oldid=797499 »\nKemm diwezhañ d'an 27 Eos 2010 da 15:30\nKemmoù diwezhañ degaset d'ar bajenn-mañ d'an 27 Eos 2010, da 15:30.


Gorre (disheñvelout) - Wikipedia\nGorre a zo un anv brezhonek hag a dalvez penn uhelañ, plaen pe blaenoc'h, un dra bennak. E lec'hanvadurezh e talvez da envel al lodenn reterañ eus ur vro, pe al lodenn uhelañ ("gorre-kêr" da skouer). Enebet e vez ouzh goueled.\nGorre, ur gumun en Aodoù-an-Arvor\n"Gorre" anv gallek Gòra, ur gumun, hag ur stêr (Gòra), e Bro-Lemojez, en Okitania\nGorre-Goulen, ur gumun el Liger-Atlantel\nGorre-Breizh, un anv all evit Breizh-Uhel\nGorre-Leon, anv al lodenn reter eus Bro-Leon.\nAnv da dostaatAozañ\nEnez Gorée, e-kichen Dakar, e Senegal, gwallvrudet en Istor evel ul lec'h tremen evit marc'had ar sklaved kaset war-zu Amerika.\nAdtapet diwar « https://br.wikipedia.org/w/index.php?title=Gorre_(disheñvelout)&oldid=1562111 »\nDernière modification le 26 Meu 2014, à 17:05\nKemmoù diwezhañ degaset d'ar bajenn-mañ d'an 26 Meu 2014, da 17:05.


Scopitone - Wikipedia\nFestival Scopitone a zo ur festival arz niverel a vez aozet bep miz Gwengolo e Naoned. Loc'het e oa e 2002 gant an Olympic, ar sal vrudet. Lakaat a ra Scopitone ar sonerezh, ar skeudenn, an arvest bev hag an arzoù niverel da gejañ an eil gant egile. Diorren an arz war an takad foran ha war internet eo e bal. Gantañ e c'hall kejañ an arzourien gant ar greanterezhioù krouiñ.\n3 Sifroù abadenn 2010\n4 Abadennoù o tont\nKrouet e oa festival Scopitone o soñjal e diorren an TKK (teknologiezhioù ar c'helaouiñ hag ar c'hehentiñ). Ar re-mañ a zo bet degaset e-barzh bed an arz, ha doareoù nevez krouiñ hag ezteurel a zo deuet war-wel. Ar festival a lak anezho da ziwan ha da vezañ diskouezet d'an holl.\nArbennikaet en Arzoù Niverel - sonerezh, skeudennoù, arvestoù, staliadurioù, Festival Scopitone a ginnig bep bloaz doareoù nevezus, krouadurioù gouestlet ha difraeoù dic'hortoz e lec'hioù nevez. E bal : diskouez d'ar muiañ ha harpañ an hironadurioù etre an diskiblezhoù - arzoù neuziañ, sonerezh, design grafek, video, savouriezh, design...- en deus diwanet ablamour d'ar binvioù niverel, en ur souezhiñ an arvesterien gant arnodoù arzel nevez (etreoberiañ, soubidigezh, pleustroù...).\nSetu perak eo bet dibabet an anv Scopitone, a zo ur seurt juke-box eus ar bloavezhioù 1960, a veze kavet en tavarnioù hag a skigne klipoù video sonerezh.\nSifroù abadenn 2010Aozañ\nouzhpenn 30 000 arvester en holl,\n32 arvest ha bannañ videoioù er salioù,\nAr Fraost Niverel, ul lec'h gant meur a ziskiblezh (staliadurioù arz niverel, abadennoù, stalioù-labour…), frank e vont e-barzh e-pad ar pemp deizh, en deus degemeret ouzhpenn 8 000 gweladenner ha 500 skoliad,\nAn nozioù elektro a oa leun gant 5600 den\nAbadennoù o tontAozañ\nAn dekvet abadenn a vo eus ar 12 d'ar 16 a viz Here. Un lec'h nevez e Naoned a vo : La Fabrique - arnodva arzel.\nAdtapet diwar « https://br.wikipedia.org/w/index.php?title=Scopitone&oldid=1472393 »\nDernière modification le 4 Ebr 2013, à 18:51\nKemmoù diwezhañ degaset d'ar bajenn-mañ d'an 4 Ebr 2013, da 18:51.


Accueil / À la Une / UDB da Vinistrez al Lojeiz : poent bras eo tapout muzulioù !\nNil CAOUISSIN 21 septembre 2021\nDa heul enkadenn al lojeiz e Breizh, hag ar reuz a zo bet c’hoazh e miz Gwengolo gant an diaes ma oa evit ar studierien da gavout bod, o deus divizet mouezhioù-aotreet UDB skrivañ da Vinistrez al Lojeiz. Setu ar pezh a lavar Pierre-Emmanuel Marais ha Lydie Massard : « Abaoe an enkadenn yec’hedel eo diaes ar jeu evit an dud a glask ul lojeiz e Breizh. Goût a ouzer perak : ouzhpenn d’ar c’hresk demografek ez eo hor bro unan a zegemer kalz eil tiez (tro 13 % a-raok ar C’hovid) ha mont a ra buan war gresk an niver a ranndioù feurmet berr-amzer evit an douristed. (…) Goulenn a reomp ma vo ledanaet d’an holl gêrioù er goulenno ar statud a “dakad tenn”. »\nGant ar statud-se e c’hall kumunioù zo tapout muzulioù ispisial evit gwareziñ ar gwir d’en em lojañ : reolenniñ live ar feurmoù hag evezhiañ pishoc’h ar ranndioù feurmet d’an douristed, lakaat tailhoù war an eil tiez hag al lojeris goullo… « Kement-se ne cheñcho ket penn d’ar vazh marteze, met ur respont kentañ a vo, a c’hallo izelaat an diaesterioù evit ur prantad, amzer da sevel muzulioù kreñvoc’h. »\nEvit ar poent, ne c’hall ket ar braz eus kumunioù Breizh lakaat e plas ar muzulioù kinniget amañ, abalamour ma ne vez ket sellet ouzh marc’had al lojeiz enno evel unan “tenn”, ar pezh a zo diaes da lonkañ pa ouzer penaos e kresk ar prizioù hag e chom tud zo hep dilojañ, pe hep tapout ur post-labour, abalamour d’an diouer a dier hag a ranndioù dieub.\nPartager la publication "UDB da Vinistrez al Lojeiz : poent bras eo tapout muzulioù !"\nBreizh Lojeiz udb Wargon\t2021-09-21


Doug Faragher - Wikipedia\nDouglas Crebbin Faragher, anavezet evel Doug Faragher e saozneg hag evel Doolish y Karagher e manaveg (1926-1987) zo ur yezhour eus Enez Vanav en deus labouret evit kas war-raok gouezeleg Manav. E labour anavezetañ eo e c'heriadur bras saozneg-manaveg, embannet e 1979.\nPa'z eas d'an arme en doe tro Doug Faragher da zaremprediñ kembraegerien ha diwar neuze e krogas da vezañ dedennet gant yezh e vro. Mont a reas e-barzh ar gevredigezh Yn Çheshaght Ghailckagh ("ar gevredigezh vanavek"). Goude bezañ tremenet bloavezhioù e Rodezia an Norzh (Zambia bremañ) e tistroas da Vanav e 1962. Eno e vevas e Purt Çhiarn, o labourat er Savlec'h Bevoniezh ar Mor. War e amzer vak e laboure evit ar manaveg. Sevel a rae pennadoù-skrid evit kazetennoù eus ar vro, ha gantañ e voe dibunet ar c'heleier kentañ e manaveg er radio.\nBez' e voe ivez e-touez an dud a savas ar gostezenn Mec Vannin e 1962, met er bloavezhioù 1970 e kuitaas ar strollad politikel-se, a oa o sevel a-du gant ur republik, ha ne bledas mui nemet gant ar yezh hag ar sevenadur.\nE oberenn anavezetañ eo e c'heriadur bras saozneg-manaveg, frouezh ul labour hir adalek ar bloavezhioù 1950. Ur geriadur eus ar yezh a vremañ e oa, savet diwar skouer geriadur saozneg-iwerzhoneg Tomás de Bhaldraithe, evit modernaat ar geriadurioù koshoc'h a oa bet savet evit ar manaveg, gant Archibald Cregeen ha John Kneen. Embannet e voe an oberenn-se e 1979 ha kalz a reas evit lakaat ar manaveg da vastañ da ezhommoù geriañ ar vuhez vodern. Kalz labourioù all a sevenas c'hoazh, evel ur geriadur komzet, anvet Udin\n↑ Ynsee Gaelg\n↑ Ynsee Gaelg - Udin\nAdtapet diwar « https://br.wikipedia.org/w/index.php?title=Doug_Faragher&oldid=1658609 »\nKemmoù diwezhañ degaset d'ar bajenn-mañ d'an 24 Eos 2015, da 17:08.


Sant-Korneli | Becedia\nKarnag ha pleg ar Mor-Bihan : Mein-veur a vil-vern\nGavriniz, pennoberenn arz ar vein-veur\nAozer : Philippe Gouezin / Here 2017\nSant-Patron parrez Karnag eo Korneli, brudetañ sant e-touez ar re a veze fiziet ennañ diwall ar chatal, loened-korn ispisial. E su-Breizh e vez azeulet dreist-holl ha, souzhusat tra, muioc’h c’hoazh e-tal kichen ar vein-veur, evel e Langidig hag e Ploeneg e lec’h ma oa strolladoù mein-veur gwechall.\nStumm brezhonek Corneille e galleg (Cornelius e latin) eo Korneli. Hervez ar vojenn e vije bet Korneli, pab e Roma, o tec’hout dirak un armead paganiz. P’en em gavas hennezh war ribl ar mor ez eas da guzhat e toull skouarn unan eus an daou ejen a oa gantañ ha treiñ a reas e mein ar soudarded a oa war e lerc’h. Evel-se e vije bet lakaet steudadoù mein-veur Karnag en o sav war-dro an trede kantved goude JK.\nUn adstumm eus Kernunnos, doue keltiek (kerniel dezhañ) al loened gouez hag ar frouezhañ e c’hellje bezañ. Mestr al loened ha hanterour etre ar bed-mañ hag an Anaon e vije war a lârer. Bez e c’heller soñjal zoken en dije talvezet hennezh da batrom skeudenn an Diaoul (kornek ha lostek) er Grennamzer. N’eo ket ar siklezonoù a ra ziouer avat, war sujed al loened-korn hag ar gorneged all, war zigarez an etimologiezh hag ar yezhoniezh. Diwall diouzh an displegadennoù faltazius zo ezhomm eta.


tempurpedic breeze review – everythingisfree.club\nPosted on 01/16/2019 08:08:05 pm 01/16/2019 08:08:05 pm by everythingisfree.club\ntempurpedic breeze review tempurpedic cloud supremebreeze review tempurpedic rhapsody breeze review.\ntempurpedic breeze review tempur pedic mattress reviews king mattress cloud luxe tempur pedic cloud luxe breeze reviews.\ntempurpedic breeze review large size of mattressestempur pedic bed frame requirements tempurpedic cloud supreme breeze 20 reviews tempurpedic cool breeze mattress reviews.\ntempurpedic breeze review tempur flex supreme breeze model tempurpedic rhapsody breeze review.\ntempurpedic breeze review tempurpedic breeze kig tempur pedic rhapsody queen 10 pillow reviews tempurpedic contour breeze review.\ntempurpedic breeze review tempur pedic contour rhapsody breeze memory foam mattress and adjustable frame tempurpedic cloud breeze mattress reviews.\ntempurpedic breeze review tempurpedic breeze reviews pillow cloud mattress cloud breeze reviews tempurpedic cloud breeze reviews tempurpedic breeze reviews tempurpedic mattress rhapsody breeze reviews.\ntempurpedic breeze review as mentioned the entire breeze tempur pedic elite breeze mattress reviews.\ntempurpedic breeze review loom and leaf mattress review does it beat tempurpedic tempur pedic elite breeze mattress reviews.\ntempurpedic breeze review casper vs tempurpedic mattress comparison review jan 2018 tempur pedic cloud luxe breeze reviews.\ntempurpedic breeze review medium size of mattressestempur pedic bed frame requirements tempurpedic cloud supreme breeze 20 reviews tempurpedic cloud breeze reviews.\ntempurpedic breeze review picture of tempur pedic cloud luxe breeze dual king tempurpedic cloud luxe breeze mattress reviews.\ntempurpedic breeze review tempurpedic mattress sale costco king sleep number vs consumer reports tempur pedic flex supreme breeze reviews frames for mattresses frame requirements tempurpedic cloud luxe breeze mattress reviews.\ntempurpedic breeze review tempur cloud luxe breeze reviews tempur pedic tempur cloud luxe breeze reviews tempur cloud luxe breeze reviews tempurpedic tempurpedic cloud breeze reviews.\ntempurpedic breeze review tempurpedic mattress review tempurpedic cloud supreme breeze mattress reviews.\ntempurpedic breeze review dream bed lux vs tempurpedic cloud lux breeze tempurpedic cool breeze mattress reviews.\ntempurpedic breeze review tempur cloud supreme mattress by tempur pedic enlarge tempurpedic mattress rhapsody breeze reviews.\ntempurpedic breeze review tempurpedic tempur cloud mattress cover tempurpedic rhapsody breeze reviews youtube.\ntempurpedic breeze review tempur contour elite breeze tempurpedic cloud supreme breeze mattress reviews.\ntempurpedic breeze review tempurpedic tempurpedic flex supreme breeze review.\ntempurpedic breeze review tempur pedic tempur cloud breeze dual cooling pillow cloud breeze dual cooling gel and memory foam pillow tempur pedic cloud breeze dual cooling pillow tempur pedic cloud supreme breeze reviews.\ntempurpedic breeze review tempur pedic adjustable bed reviews tempurpedic rhapsody breeze reviews.\ntempurpedic breeze review read more tempurpedic breeze reviews.\ntempurpedic breeze review the breeze tempur pedic flex breeze reviews.\ntempurpedic breeze review medium size of mattressestempur pedic contour elite breeze reviews tempur pedic breeze tempurpedic adjustable tempurpedic cloud luxe breeze mattress reviews.\ntempurpedic breeze review r tempurpedic contour luxe breeze review.\nEdit "Tempurpedic Breeze Review"\nPrevious PostPrevious Tempurpedic Breeze Review


Kastell-Geron - Wikipedia\nKumuniezh kumunioù bro Kastell-Geron (sez)\n10 283 ann. (2019)\n48° 02′ 56″ Norzh\n1° 30′ 07″ Kornôg / 48.0488888889, -1.50194444444\nbihanañ 28 m — brasañ 78 m\nKastell-Geron a zo ur gumun eus Breizh e departamant Il-ha-Gwilen. Pennlec'h Kanton Kastell-Geron eo.\n4.1 XVvet hantved\n8.1 Bet ganet eno\nWar lez ar stêr Yegn emañ Kastell-Geron.\nde castro Gironis, 1152\nKastell-Jiron e brezhoneg e Geriadur brezhoneg-galleg Roparz Hemon e 1978, 1993.\nEn aour e gab en glazur.\nXVvet hantved[kemmañ | kemmañ ar vammenn]\n11 Gwengolo 1472 ː feur-skrid emglev etre an dug Fañch II hag ar roue Bro-Saoz.\nIñ Mezheven 1589 ː emgann gwadek etre kont Soissons, priñs roueel,ha kont a Vertus, war un tu, ha Lavardin, kabiten eus tu Mercoeur. Pevar-ugent denjentil e oa lazhet, hag kalz a re all gloazet.\n24 Mae 1590 ː preizhet eo Kastell-Geron gant pevar c'hant marc'heger kaset eno gant Mercoeur.\n22 Mae 1592 ː lakaat a ra Mercoeur da sevel seizit Kastell-Geron gant priñs Dombes ha Conti.\nTapet hag ad-tapet eo Kastell-Geron gant re eus bep tu.\n24 Mezheven 1592 ː adkemeret eo gant Mercoeur, hag e lakas da grougañ ar gouarnour Jean Menager gant holl e soudarded ouzh ur wezenn anvet goude se Dervenn ar re krouget.\n63 gwaz a gollas o buhez abalamour d'ar brezel hervez monumant ar re varv, d.le. 5,13% ag ar boblañs hervez an niveradeg bet graet e 1911.\nKendeuzet e oa bet Gwennevl er gumun Kastell-Geron d'ar 1añ a viz Meurzh 1971.\nKresket eo bet c'hoazh ar gumun d'ar 1añ a viz Genver 2017 goude bezañ bodet gant Oc'heg ha Sant-Albin-ar-Pavez.\nTi-prenn e kreiz-kêr.\nIliz Santez Madalen.\nIlizoù katolik Santez Madalen, 1882-1865, echuet e voe sevel an tour-iliz e 1912, Oc'heg ha Gwennevl\nMirdi Julien ha Pierre Gourdel e tour-meur ar c'hastell.\n• Andon: EBSSA\nAr maerdi e porzh ar c'hastell.\n1947 1965 Pierre Gaudiche\n1965 1977 Jean Simon Dehoù diseurt\n1977 2001 Pierre Le Treut Dehoù diseurt Kuzulier-departamant\n2001 2017 Françoise Gatel UDI Senedourez (abaoe 2014)\nPrezidantez Kevredigezh ar vaered Il-ha-Gwilen\n2017 2020 Jean-Claude Beline\n2020 → bremañ Yves Renault\nMorvan Marchal (1900-1963), emsaver breton, a zo interet e bered ar gumun.\nPierre Le Treut (1929-2004), maer Kastell-Geron ha prezidant Skol-Uhel ar Vro.\nBet ganet eno[kemmañ | kemmañ ar vammenn]\nJulien Gourdel (1804 e Gwennevl-1846), kizeller\nPierre Gourdel (1824-1892), kenderv Julien, kizeller ivez\nda zont Alain de Châteaugiron ː\nbrizhet etre argant ha glazur, e sourin en gul karget gant teir kregilhenn\nda zont Galeran de Châteaugiron ː\nbrizhet etre argant ha glazur, e sourin en argant\nIwerzhon Cluainín 1994\nPolonia Puszczykowo 1998\n(br) Kastell-Geron war lec'hienn Geobreizh\n↑ Gwenole Bihannig, Douaroniezh Breizh, An Here, 1997, p.214; Bodad an anvioù-lec'h, Glad Yezhel, Roll skoueriekaet kumunioù Breizh, Ofis ar Brezhoneg, eil embannadur, 2002 p. 40; Geriadur brezhoneg An Here, "Roll kumunioù Breizh", 2001, p.1418; Blay-Foldex, Kartenn Breizh 1/250000vedenn, 2003.\n↑ Marteville & Varin\n↑ J.B Ogée\n↑ 6,0 ha6,1  Monumant ar re varv - Memorial Genweb\n↑ (fr) Arrêté du 13 juin 2016 portant création de la commune nouvelle de Châteaugiron\nAdtapet diwar « https://br.wikipedia.org/w/index.php?title=Kastell-Geron&oldid=1973398 »


Rouantelezh Kent - Wikipedia\nRouantelezh Kent ( e saozneg: The kingdom of the Kentish ha goude Kingdom of Kent; e hensaozneg: Cantaware Rīce; e latin: Regnum Cantuariorum), a oa ur rouantelezh angl-ha-saoz er Grennamzer, hag a glote he zachenn dre vras gant kontelezh Kent , e gevred Bro-Saoz, hiriv. Tennañ a ra e anv eus ar bobl vrezhon anvet Cantiaci, tud ar vro Ceint.\nVvet kantved – 825 →\n- Krouidigezh Vvet kantved\n- Staget ouzh Wessex 825\nKrouet e voe war a seblant er Vvet kantved gant Juted hag unan eus ar rouantelezhioù angl-ha-saoz pouezusañ e voe betek ar VIvet kantved. Goude-se, dre ma oa rouantelezhioù galloudusoc'h en-dro dezhi, ez eas he levezon war zigresk ha goude hanterenn gentañ ar VIIvet kantved e teuas da vezañ sujet d'e amezeien, Essex ha da c'houde Wessex. En Xvet kantved e teuas da vout un darn eus Bro-Saoz.\n2 Ar VIvet kantved\n3 Ar VIIvet kantved\n4 An VIIIvet kantved\n5 An IXvet kantved\nHervez Nennius hag ar C'hronik angl-ha-saoz e vefe bet krouet rouantelezh Kent gant Hengist hag e vab Horsa, daou goprsoudard german hag a vefe bet galvet gant Vortigern d'e skoazellañ da zifenn Preden ouzh ar Bikted. Roet en dije Vortigern Enez Thanet dezho hag euredet e vije neuze da Rowena, merc'h Hengist.\nGoude m'o doa paouezet ar Vrezhoned d'e baeañ e vefe en em savet Hengist ha stourmet ouzh Vortigern hag e vab Vortimer en emgannoù Wippedesfleot, Aegelesthrep ha Crecganford war-dro 450. Divarrek e vefe bet ar Saksoned d'aloubiñ Preden a-bezh met mirout a reas Kent. Hervez Nennius en doa aozet Hengist ur banvez gant uhelidi Preden da sinañ ar peoc'h met o zrubardiñ a reas hag o lazhadegañ.\nDifizius ez eo Nennius hag ar C'hronik angl-ha-saoz evit ar prantad-se, avat, hag heñvel-tre eo an danevell-se ouzh ar mojennoù germanek. Adkavout a reer, evit skouer, istor ar banvez en Niebelungenslied, gant Attila e perzh an trubard. Gwirheñvel eo mojennel pe damvojenell hag e oa kalz liesekoc'h istor savidigezh ar rouantelezh.\nHervez ar C'hronik angl-ha-saoz e vefe bet Oisc Kent roue kentañ ar vro hag anezhañ e tenn an dierniezh e anv - an oiscingas. Gwirheñvel e voe furmet ar rouantelezh a-nebeudoù e fin ar Vvet kantved hag e deroù ar VIvet kantved gant goprsoudarded o-defe skrapet ar galloud digant an noblañs vrezhon.\nAr VIvet kantvedAozañ\nHogozik netra a anavezer diwar-benn istor Kent e-pad ar VIvet kantved met, war a seblant e oa unan eus ar rouantelezhioù pouezusañ ha pinvidikañ e Preden. E binvidigezh e tenne eus e zarempredoù gant ar Franked hag e-pad ar prantad-se e oa ar greizenn genwerzhel pennañ er vro. Kornôk ar vro, a oa e sevenadur sakson kentoc'h eget jut, a voe aloubet ha staget gant rouaned Kent er VIvet kantved, d'un ampoent n'anavezer ket. He feurheñvelder hag he sevenadur ispisial a viras ar rannvro hag un isrouantelezh e furmas alies evit hered ar gurun.\nAbalamour d'e liammoù gant ar franked e voe Kent ar rouantelezh angl-ha-saoz kentañ gounezet d'ar feiz. E 597 ec'h erruas Sant-Aogustin er vro gant 40 manac'h hag ar pezh a yefe da vezañ arc'heskopti Canterbury a aozas.\nAr VIIvet kantvedAozañ\nÆthelbert Kent a voe gounezet d'ar feiz e 616. Unan eus ar rouaned angl-ha-saoz pouezusañ e oa war a seblant ha war un darn vras bro-Saoz en em astenne, ar pezh a lakaas Beda da reiñ an titl Brettwalda dezhañ. Aozañ a reas ul lezennaoueg, an hini gentañ e bro-Saoz.\nGoude e varv ez eas war zigresk galloud Kent avat. Essex, a oa bet ur gwez dezhañ a adkavas e frankiz ha d'ar baganelezh e tistroas, ar pezh a viras an Iliz da lakaat e sez e Londrez evel ma venne. Kregiñ a reas ar rouantelezhioù arall da genwerzhañ gant ar c'hevandir ha da vihanoc'h ez eas perzh Kent. Goude 650 e oa aet war a seblant da sujet d'e amezeien. E 686 e voe aloubet gant Caedwalla Wessex a lakaas e vreur Mul Kent war an tron. Faezhet ha lazhet e voe gant un emsav e voe hemañ, avat ha daoust ma tistroas Caewalla da wastrañ ar rouantelezh e voe divarrek d'e aloubiñ adarre.\nMercia a aotrounie ar vro dre ur roue gwaz Oswine Kent war-dro 689 met ne renas hemañ nemet div vloavezh. Kaset kuit e voe gant Withred Kent a adsavas frankiz ar vro. E 694 e sinas ar peoc'h gant Wessex.\nAr roue meur diwezhañ e voe Withred. Goudezañ e voe renet Kent gant meur a roue alies, daoust m'o-doe an dra-se en un doare peoc'hek. E 764 ez eas ar vro da sujet da Offa Mercia. O zitl a viras rouaned Kent da gentañ met er bloavezhioù 770 ec'h esaeas Offa da ren ar vro gantañ e unanig. Abeg un emsavadeg e voe an dra-se ha trec'h e voe tud Kent, war a seblant, en un emgann e-kichen Otford e 776 ; Reiñ a reas an trec'h-se tro d'ar vro da chom frank un nebeud bloavezhioù rak, war a seblant, Egbert II Kent hag Ealhmund Kent a oa barrek da ren en un doare dizalc'h. Ne badas ket, avat, hag adsevel a reas e aotrouniezh Offa e 785.\nOuzh Mercia e chomas staget Kent eus 785 betek 796. Goude marv Offa, avat e tistroas her ar rouantelezh, Eadbert Praen ha mont a reas da benn d'adsevel ar vro e-pad div vloavezh. Faezhet e voe gant Coenwulf Mercia e 798. E vreur Cuthred Kent e plasas hemañ war dron Kent. Goude e varv e 807 e voe adstaget Kent ouzh Mercia.\nAn IXvet kantvedAozañ\nKent a voe adsavet war-dro 820 gant Mercia ha roet d'un isroue Baldred Kent. E 825 e voe faezhet Mercia gant Egbert Wessex en Emgann Ellendun ha gant hemañ e voe skrapet Kent. Diarbennet e voe Baldred ha staget e voe tachenn Kent ouzh Wessex. D'un darn eus isrouantelezh Æthelstan Wessex ez eas war-dro 839 met da Wessex e tistroas goude e varv.\nRouantelezh Kent war an History Files\nAdtapet diwar « https://br.wikipedia.org/w/index.php?title=Rouantelezh_Kent&oldid=1984295 »\nKemm diwezhañ d'an 2 Ebr 2022 da 18:27\nKemmoù diwezhañ degaset d'ar bajenn-mañ d'an 2 Ebr 2022, da 18:27.


Sarkofaj - Wikipedia\nUr sarkofaj zo ul laouer vaen da lakaat ur c'helan pe un arched.\nSarkofaj ar faraon Merenptah\nSarkofaj Frederik II, Palermo\nAspadennoù eus an Amzer-Gozh en Afrodisias, Turkia\nSarkofaj kartajian eus ar Vvet kantved kent J.K.\nSkrivañ a rae Herodotos, an istorour gresian eus ar Vvet kantved kent J.K., e veze benet ar sarkofajoù kentañ en ur seurt maen ispisial a lakae kig ar c'helanoù a oa enne da vont buanoc'h da get, alese an anv latin sarcophagus, eus an henc'hresianeg sarx "kig" ha phagein.\nAr sarkofajoù graet gant maen-raz eus Assus e Troad, anvet lapis Assius, o dije bet ar perzh da lakaat ar c'horfoù lakaet enne da goazhañ, ha dre se e veze anvet ivez sarkophagos lithos "maen debrer-kig". An holl sarkofajoù graet diwar maen-raz o deus ar perzh-se, muioc'h pe nebeutoc'h, hag er fin e voe implijet an anv-se evit envel an archedoù maen dre vras.\nEn Ejipt Kozh e veze graet gant sarkofajoù evit diwall momioù an elited, gant meur ag arched lakaet e-barzh, an eil en egile. Graet e veze neb ânkh "Mestr ar vuhez" eus ur sarkofaj a-seurt-se, hag a simbolize ur bark e kredennoù an Ejipsianed Gozh.\nAdtapet diwar « https://br.wikipedia.org/w/index.php?title=Sarkofaj&oldid=1939982 »\nKemm diwezhañ d'an 11 C'hwe 2022 da 08:31\nKemmoù diwezhañ degaset d'ar bajenn-mañ d'an 11 C'hwe 2022, da 08:31.